Radno vreme Pošte na katolički Uskrs | TV KANAL 9 NOVI SAD\nNaslovna EMISIJE Radno vreme Pošte na katolički Uskrs\nRadno vreme Pošte na katolički Uskrs\nVIDEO K9: Tokom praznovanja katoličkog Uskrsa, od 15. do 18. aprila neće raditi pojedine pošte u Vojvodini, ili će raditi prema izmenjenom radnom vremenu, saopšteno je iz Pošte Srbije.\nNa verski praznik katolički Uskrs, od 15. do 18. aprila, 34 pošte u Vojvodini neće raditi.\nMeđu njima je 18 pošta na području Subotice – Adorjan, Bački Vinogradi, Bikovo, Bogaraš, Gornji Breg, Gunaroš, Hajdukovo, Kevi, Male Pijace, Martonoš, Orom, Senta 2, Subotica 15, Šupljak, Tornjoš, Totovo Selo, Trešnjevac i Utrine.\nNeće raditi ni šest pošta na području Novog Sada – Kisač, Lug, Pivnice, Selenča, Gložan, Kulpin, šest na području Sombora – Telečka, Lalić, Kupusina, Sonta, Bački Monoštor i Bački Breg, po dve pošte na području Pančeva i Zrenjanina – Debeljača i Padina, Torda i Toba.\nU saopštenju Pošte Srbije dodaje se i da će pošta 23206 Mužlja na području Zrenjanina, raditi skraćeno tokom svih prazničnih dana.\nPrethodni tekst100,4 miliona dinara za Dom za odrasle\nSledeći tekstU toku prijave penzionera za banje


Bora hteo da bije policiju, a Narodna stranka ga predlaže za ministra | NSU\nNaslovna vest Bora hteo da bije policiju, a Narodna stranka ga predlaže za ministra\nBora hteo da bije policiju, a Narodna stranka ga predlaže za ministra\nKada vidite Vuka Jeremića i iza njega Boru Novakovića, uhvaćenog u organizovanju krađe glasova u Skupštini davne 2001. godine (“afera Solun”) znate za kakvu demokratiju i revanšizam se zalažu. Nisam zlopamtilo, samo pamtim zla dela – Dragan Maršićanin\nČelnici Narodne stranke optužili sudije koje su postavili dok su bili na vlasti, kao članovi Demokratske stranke, da vode politički proces protiv Borislava Novakovića. Optužbe su iznete na konferenciji za novinare nakon što je Novaković osuđen na dve godine uslovne kazne jer je pre tri godine u Vrbasu nasrtao na uniformisane policajce na dužnosti. Predsednik Narodne stranke Vuk Jeremić izjavio da je „režim Aleksandra Vučića ispalio hitac upozorenja“ u Narodnu stranku. Jeremić tvrdi da su Borislav Novaković i član odbora iz Vrbasa Mihael Aleksi, koji su nasrtali na policiju nepravedno osuđeni.\n– Presuda, međutim, za nas nije ništa osim podsticaja da još više i oštrije nastupamo\nsvuda gde je neophodno zaštititi građane, kao što se dogodilo i u Vrbasu, gde je\nNovaković odgovorio na poziv građana da stane u zaštitu njihovih prava i interesa –\nrekao je Jeremić.\nNa konferenciji za medije Narodna stranka napala pravosuđe koje su reformisali i sudije koje su postavili dok su bili na vlasti kao članovi DS-a; foto: YouTube/Screenshot\nIncident, tokom kog je Novaković imao sukob s policijom desio se septembra 2018. godine. Novaković se protivio opštinskoj odluci da se ukloni bašta kafića, za koju zakup nije plaćan više od 11 meseci i čiji je neformalni suvlasnik bio član Narodne stranke.\nNovaković na konferenciji za medije ništa nije rekao o konkretnom slučaju, a njegovo kidisanje na službena lica i dalje je viralno na internetu i svi su mogli da vide kako se ponašao.\nSTID I BESTIJALNOST\nGradski odbor Srpske napredne stranke u Novom Sadu smatra da Novaković u svojoj bestijalnosti ide dotle da se u današnjoj izjavi diči svojim kriminalnim radnjama.\n– Naš narod za takve osobe ima izreku : „Čega se pametan stidi, time se budala diči“. Očigledno, ponosan zbog napada na policajca u Vrbasu 2018. godine, najavljuje još žešće kritike aktuelne vlasti u narednom periodu, čega se mi ne bojimo. Naprotiv. Gradski odbor Srpske napredne stranke u Novom Sadu jedva čeka da čuje neku narednu laž izrečenu od strane čoveka koji je i pre pomenute presude i ranije bio osuđivan za mahinacije prilikom gradnje Bulevara Evrope. Podsećamo da je Novaković tada priznao krivicu, kako bi je drugostepeni sud odbacio, jer za isto krivično delo ne može da odgovara dva puta. Razlog zbog čega ga Novosađani zovu „Bora Solunac“ odavno je poznat javnosti. Dakle, reč je o okorelom kriminalcu koji je spreman na sve, kako bi se ponovo domogao vlasti i mogućnosti da nastavi sa pljačkom, tamo gde je sa svojim žutim saborcima stao 2012. godine – istakli su novosadski naprednjaci.\nNaprednjaci su poručili Novakoviću da je prošlo vreme „Sablje“, kada je bez ikakvih dokaza pohapšeno na hiljade građana, pa su odštetu posle morali da plaćaju poreski obveznici naše zemlje. SNS: Uticaj na pravosuđe karakterističan je samo za totalitarne sisteme, kakav je bio onaj koji je uspostavio DOS.\nUticaj na pravosuđe karakterističan je samo za totalitarne sisteme, kakav je bio onaj koji je uspostavio DOS; foto: nsuzivo.rs\nPredsednik Gradskog odbora DSS i šef odborničke grupe te stranke u Skupštini grada Bojan Radojević kaže za naš portal da institucije treba da rade svoj posao.\n– Generalno ne komentarišemo rad drugih opozicionih stranaka i smatramo da institucije treba da rade svoj posao, da treba vratiti ozbiljnu i stručnu lokalnu politiku u politički život u gradu sa interesom Novosađana u fokusu – kaže Radojević. Inače, Novakovićev partijski drug, književnik Siniša Kovačević, je predložio da Bora Novaković, kada dođu na vlast, bude minsitar za lustraciju!!!\n– Kada vidite Vuka Jeremića i iza njega Boru Novakovića, uhvaćenog u organizovanju krađe glasova u Skupštini davne 2001. godine (“afera Solun”), znate za kakvu demokratiju i revanšizam se zalažu. Nisam zlopamtilo, samo pamtim zla dela – napisao je na tviteru Dragan Maršićanin, prvi predsednik Skupštine Srbije posle petooktobarskih promena 2000. godine.


SportDC - Vesti - Rukomet - Nek se zna kad Marinko časti\nPonedeljak, 27.09.2021 06:00\n11.09.2021 Administrator DC\nNek se zna kad Marinko časti\nUmićević sa zaposlenim u Rukometnom savezu Republike Srpske\nNa zvaničnom sajtu Rukometnog saveza Republike Srpske zaista možete pronaći informacije koje vam trebaju, ali ima i onih koje baš i ne zaslužuju da se nađu na zvaničnom sajtu.\nNedavno smo tako pročitali da je Marinko Umićević, inače predsjednik Rukometnog saveza Republike Srpske sopstvenim novcem kupio poklone za rukovodstvo Rukometnog saveza Srbije, a pred održavanje Svesrpskog rukometnog kupa za žene.\nDanas samo našli novi zanimljivi informaciju koja govori o tome koliko Umićević brine o članovima saveza. On je , (takođe) sopstvenim novcem odveo radnike saveza na ručak.\nO tome možete sve pročitati na stranici saveza. Mi ga prenosimo kao jednu toplu životnu ljudsku priču o još jednom humanom i velikom djelu Marinka Umićevića:\nPredsjednik Umičević častio ručkom\nZa odlično obavljen posao po pitanju finalnog turnira Kupa Srpske koji je nedavno održan u Gradišci, kao i pripremu za održavanje sjednice Upravnog odbora i redovnu Skupštinu, predsjednik Marinko Umičević je u poznatom banjalučkom restoranu „Kazamat“ zaposlene u kancelariji Rukometnog saveza Republike Srpske častio ručkom.\nTreba istaći kako je i sam Umičević uradio mnogo kako bi se kompletna manifestacija 25. po redu rukometne svetkovine održala na najvišem nivou. Potvrda toga su brojne pohvale koje su stigle kako od samih učesnika tako i od mnogih sportskih radnika.\n- Nemam nijednu primjedbu na zaposlene, tu mislim na Danu Vučković, Natašu Dražić i Slobodana Babića koje su uradili lavovski posao kako bi sve prošlo u najboljem redu, što se na kraju i desilo. S toga sam želio da im se i na ovaj način zahvalim, a već uveliko smo se okrenuli narednim zadacima, a to je početak nove sezone kako u Prvoj muškoj i ženskoj ligi, isto tako i kada su u pitanju drugoligaši – izjavio je Marinko Umićević, predsjednik Rukometnog saveza Republike Srpske koji je i ovim gestom potvrdio koliko zna da cijeni rad.\nZaista dirljivo i očekujemo naredni humani potez Marinka Umićevića…


Showing results for tags 'надахнуће'. - Живе Речи Утехе\nShowing results for tags 'надахнуће'.\nДобро надахнуће (мотивациони клипови и остало)\nAutoprevoznik Dragan Živanović Cina promenio profesiju posle saobraćajke Slepi majstor popravlja traktore Utorak - 02.06.2009 Do pre 24 godine, Dragan Živanović Cina (52) se uspešno bavio autoprevozničkim poslom. Drugovao je sa kamionom već nekoliko godina do trenutka kada je u saobraćajnoj nesreći ostao invalid, izgubivši oba oka, ali i dan-danas druguje sa mašinama jer kod svoje kuće radi kao automehaničar, popravljajući komšijama i prijateljima kamione, automobile i traktore. Jaka volja za životom i ljubav prema porodici i prijateljima održala je majstor Cinu u životu svih ovih godina. - Šta sam ja imao od toga da kukam nad sudbinom, to mi ne bi povratilo oči. Da se ne lažemo, imao sam u početku krize, dolazilo mi je, bre, da otvorim tablu sa osiguračima i da samo stavim ruku na žice. Međutim, razmislim lepo, pa odustanem - priča Živanović i navodi kako je prvi put nakon nesreće izašao iz krize. - Dođe lepo vreme, svi nešto rade, seljaka teško i u toku zime da zadržiš u kući, a kamoli na leto. Imali smo neku „ladu“ u dvorištu koja je već bila zrela za staro gvožđe. Uzmem ja kutiju sa alatom, pa polako dođem do „lade“, otvorim haubu i krenem. Rasklopim motor polako, deo po deo, šraf po šraf i posle nekoliko dana zamenim delove, sklopim je i upali „lada“ na prvo verglanje. Niko mi nije verovao, ali ta „lada“ mi je dala neverovatnu volju da nastavim da se i dalje bavim ovim poslom, iako sam ostao bez vida - priča Živanović. Na naše pitanje kako raspoznaje delove, ključeve, šrafove, Živanović kaže: - Pa, bre, na dodir! Ja imam u glavi sliku kako izgleda motor, gde mu koji deo stoji, koliko šrafova ima. Što ne znam, ja napipam - kroz smeh će Živanović. - Ne mogu baš sve da radim, za neke stvari ipak treba čovek da ima vid, ali većinu kvarova mogu da otkrijem samo pomoću sluha, i to bolje od većine majstora. Kada traktoru, recimo, nisu naštelovani ventili, ja ga odmah čujem, i to tačno znam koji ventil zveči - kaže. U toku razgovara sa majstor Cinom, već dolaze prijatelji sa zahtevom da se nešto popravi na „zastavi 128“. - Imaš tamo u garaži alat, uključi aparat za varenje, pa vari. Ako nešto zapne, zovi, ja sam ovde - komanduje Cina, raspoznajući po boji glasa koji je od njegovih meštana došao u njegovu radnju. - Odnedavno sam počeo da popravljam i kosilice za travu. Sve je to isto, sve radi po istom principu, samo se razlikuju nijanse - veli Cina, pokazujući na sastavljen motor koji sprema za jednu kosilicu. Čujemo se Na kraju razgovora se pozdravismo i, ne razmišljajući, kažem mu da se „u zdravlju vidimo“ i sledeće godine. - Da se vidimo teško, ali ćemo se svakako čuti - uz osmeh odgovara čovek čija bi životna priča teško stala u podeblju knjigu. Dragana Dašić http://www.alo.rs/vesti/15712/Slepi_majstor_popravlja_traktore


Tužilaštvo predlaže ukidanje pritvora za čelnike Opštine Budva\nSpecijalna tužiteljka za borbu protiv organizovanog kriminala u Crnoj Gori, Đurđina Ivanović podnijela je danas prijedlog sudiji za istrage Višeg suda da se gradonačelniku Budve Lazaru Rađenoviću, savjetniku premijera Aleksandru Tičiću i bivšoj bankarki Jelici Petričević - ukine pritvor.\nPrema saznanjima Portala Analitika sudija je već donio rješenje o ukidanju pritvora i poslao ga u Zavod za izvršenje krivičnih sankcija u Spuž tako da će osumnjičeni biti na slobodi popodne.\nSpecijalno tužilaštvo je tokom istrage završilo saslušavanje svih svjedoka i tokom mjeseca će biti okončana istraga i Specijalno tužilaštvo će odlučiti o podizanju optužnice.\nGradonačelnik Budve, bivši menadžer tog grada i nekadašnja direktorica Prve banke terete se da su učestvovali u nezakonitoj prodaji 27.000 kvadrata državne zemlje na brdu Košljun, čime su, navodno, oštetili gradski budžet za skoro dva miliona eura.\nU ovom predmetu okrivljen je i Budvanin Vido Rađenović vlasnik firme “SP Luna”, koja je na tenderu kupila spornu zemlju. Njemu se na teret stavlja krivično djelo zloupotreba službenog položaja putem pomaganja, a za njega Tužilaštvo nije tražilo pritvor.


Izmene u saobraćaju i na linijama javnog gradskog prevoza - januar 2022. - Dan u Beogradu\nNaslovna » BG servis » Izmene u saobraćaju i na linijama javnog gradskog prevoza – januar 2022.\nIzmene u saobraćaju i na linijama javnog gradskog prevoza – januar 2022: Kralja Milana (foto: Aleksandra Prhal)\nIzmene u saobraćaju i na linijama javnog gradskog prevoza – januar 2022.\nZbog radova na održavanju ulica kao i iz drugih razloga tokom januara 2022. biće aktuelne izmene u saobraćaju i na linijama javnog gradskog prevoza.\nTokom radova JKP „Beogradski metro i voz“ u Ulici Svetozara Gligorića kod raskrsnice sa Čuburskom biće zatvoren saobraćaj od 25. do 29. januara 2022.\nTokom radova koje izvode „Koridori Srbije“ d.o.o. i JP „Putevi Srbije“ na izgradnji dela obilaznice oko Beograda, deonica autoputa E-70 i E-75, Dobanovci-Bubanj potok, sektor 5, od petlje „Orlovača“, do tunela „Straževica“, biće zatvoren saobraćaj u Kružnom putu Kijevo od raskrsnice sa Patrijarha Dimitrija do kružne raskrsnice sa Slavka Miljkovića i Državnim putem IIA-154 i Slavka Miljkovića od raskrsnice sa Kružnim putem za Kijevo do raskrsnice sa Miodraga Bulatovića, na teritoriji opština Rakovica, od 26. januara do 1. septembra 2022.\nLinija EKO 2…\nUspostavljena je nova linija javnog gradskog prevoza, EKO 2. Više na OVOM LINKU.\nTokom izvođenja radova Direkcije za građevinsko zemljište i izgradnju Beograda J.P. na rekonstrukciji distributivne vodovodne mreže u zaštitnom pojasu i regulaciji postojeće saobraćajnice u Lozničkoj između Mileševske i Požarevačke, biće zatvoren saobraćaj, zauzet i raskopan deo kolovoza i ukinuta parking mesta u Lozničkoj, na delu od raskrsnice sa Mileševskom do raskrsnice sa Požarevačkom, od 8. do 28. januara 2022.\nTokom izvođenja radova Direkcije za građevinsko zemljište i izgradnju Beograda J.P, doći će do izmena režima saobraćaja u ul. T7 kod raskrsnice sa auto-putem za Novi Sad, od 24. januara do 11. februara 2022.\nSekretarijat za javni prevoz saopštio je da će u narednom periodu doći do zatvaranja koloseka između stanica „Batajnica“ i „Beograd centar“. Od 18. januara do 4. februara 2022, od 6.30 do 17.30, intenziviraju se radovi na rekonstrukciji i izgradnji dvokolosečne pruge od „Beograd centra“ do Stare Pazove i Novog Sada, usled čega se menja se organizacija saobraćaja vozova iz sistema BG voza.\nPružni prelaz u Batajnici…\nPostojeći pružni prelaz neće biti zatvoren do daljeg za putnička vozila, ali će se na dnevnom nivou vršiti test vožnje trasom brze pruge. Nesmetano i bezbedno odvijanje saobraćaja preko postojećeg pružnog prelaza regulisaće ekipa saobraćajne policije i komunalne milicije. Mole se vozači teretnih vozila da poštuju saobraćajnu signalizaciju.\nfaza 1a: u zoni raskrsnice sa Nemanjinom, od 10. do 15. januara 2022;\nfaza 1b: od raskrsnice sa Nemanjinom do raskrsnice sa Akademskom, od 16. do 29. januara 2022;\nfaza 2: od raskrsnice sa Akademskom do raskrsnice sa Glavnom, od 30. januara do 23. februara 2022.\nUsled produžetka radova koje izvodi Sekretarijat za investicije za saobraćaj biće zatvorena ulica Kej oslobođenja, na deonici od Stevana Markovića do Marka Nikolića do 31. januara 2022. godine.\nTrolejbuska linija 19…\nTrolejbuska linija 19 ponovo se uspostavlja od utorka, 4. januara 2022, saopšteno je iz Sekretarijata za javni prevoz. Vozila na liniji će saobraćati od Slavije do Konjarnika, radnim danom na 20 minuta, a vikendom na 30 minuta. Red vožnje dostupan je na sajtu Sekretarijata za javni prevoz www.bgprevoz.rs.\nBlokovi 19a, 21, 22, 23…\nKrajem decembra 2021. JKP „Parking servis“ uspostavio je novu zelenu zonu na Novom Beogradu, u blokovima 19a, 21, 22 i 23. Više na OVOM LINKU.\nFaza 16: izmena režima saobraćaja na Smederevskom putu, do 3. januara 2022;\nUlica otvorenog srca 2022 – Svetogorska i Makedonska…\nU subotu, 1. januara 2022. od 6.00 do 20.00, doći će do izmena u saobraćaju i na linijama JGP zbog Ulice otvorenog srca u Svetogorskoj i Makedonskoj. Više na OVOM LINKU. Za saobraćaj će biti zatvorene ulice Makedonske i Svetogorska, od Dečanske do Takovske, kao i prilazi u te ulice iz Nušićeve, Kondine, Vlajkovićeve, Palmotićeve i Stevana Sremca.\nNovi Beograd otvorenog srca…\nPovodom održavanja manifestacije GO Novi Beograd „Novi Beograd otvorenog srca„, za saobraćaj će biti zatvoren Bulevar Zorana Đinđića dana 1. januara 2022. od 6.00 do 17.00.\nU Bulevaru Zorana Đinđića, na delu od Omladinskih brigada do Bulevara umetnosti, menja se režim rada linija JGP-a.\nZa vreme trajanja pomenute manifestacije, vozila sa linije 17 će saobraćati Bulevarom Mihajla Pupina, Bulevarom umetnosti, Bulevarom Zorana Đinđića i dalje redovnom trasom.\nVozila sa linije 68 će saobraćati trasom: Omladinskih brigada – Bulevar Mihajla Pupina – Bulevar umetnosti – Bulevar Zorana Đinđića i dalje redovnom trasom.\nNa linijama 70 i 74 vozila će saobraćati trasom: Bulevar Zorana Đinđića – Omladinskih brigada – Bulevar Mihajla Pupina – Bulevar umetnosti – Bulevar Zorana Đinđića i dalje redovnom trasom.\nNovogodišnja čarolija na Voždovcu…\nTokom realizacije Novogodišnje čarolije, u organizaciji GO Voždovac, dana 1. januara 2022. od 8.00 do 15.00 biće zatvorena za saobraćaj ulica Ustanička od Kruševačke do Južnog bulevara.\nDoći će do izmena u radu linija javnog prevoza u Ustaničkoj ulici, na delu od Prekršajnog suda (Ustanička 14) do zone raskrsnice sa Kruševačkom ulicom.\nTokom održavanja pomenute manifestacije, vozila sa linije 17 će saobraćati u smeru ka Konjarniku sledećom trasom: auto-put za Niš (Bulevar Stefana Prvovenčanog) do isključenja „Dušanovac“ – izlazna rampa ka Ljubićkoj ulici – Husova – Miška Jovanovića – Kruševačka – Ustanička i dalje redovnom trasom.\nVozila sa linija 30, u oba smera, saobraćaće trasom: Bulevar oslobođenja – Južni bulevar – Maksima Gorkog – Strumička u smeru ka Medakoviću 2 – Todora Dukina u smeru ka Trgu Slavija – Kruševačka – Miška Jovanovića i dalje redovnom trasom.\nVozila sa linija 31 će saobraćati u smeru ka Konjarniku trasom: Bulevar oslobođenja – Južni bulevar – Maksima Gorkog – Strumička – Kruševačka – Ustanička i dalje redovnom trasom, dok će u smeru ka Studentskom trgu ići trasom: Ustanička – Jovana Subotića – auto-put za Šid (Bulevar Stefana Prvovenčanog) – isključenje za centar grada – Ustanička i dalje redovnom trasom.\nBratstva i jedinstva…\nU Borči, 1. januara 2022. od 8.00 do 16.00, biće održana manifestacija Ulica otvorenog srca. U Ulici bratstva i jedinstva, koja će u jednom delu biti zatvorena, doći će do izmena na linijama 85, 95, 96 i 105L.\nU Ulici bratstva i jedinstva u Borči, na delu od Valjevskog odreda do Bele Bartoka, menja se režim rada linija JGP-a.\nVozila sa linija 85 i 96 će saobraćati na delu od raskrsnice ulica Valjevskog odreda i Bratstva i jedinstva do terminusa „Borča 3“, u oba smera, ulicama Bratstva i jedinstva, Valjevskog odreda, zatim Ulicom ratnih vojnih invalida do terminusa „Borča 3“.\nVozila sa linija 95 i 105L će saobraćati na delu od raskrsnice ulica Valjevskog odreda – Ratnih vojnih invalida do terminusa „Borča 3“, u oba smera, Ulicom ratnih vojnih invalida do terminusa „Borča 3“, a uspostavljaju se i privremena stajališta, „Kombinatova“ (u oba smera) u Ulici ratnih vojnih invalida, neposredno po prelasku raskrsnice sa Ulicom Valjevskog odreda, gledajući iz pravca Zrenjaninskog puta ka terminusu „Borča 3“.\nNestora Žučnog i Kralja Vladimira…\nDo 7. januara 2022, tokom izvođenja radova Direkcije za građevinsko zemljište i izgradnju Beograda J.P. na izgradnji kanalizacione mreže, doći će do izmene u režimu saobraćaja i zatvaranja saobraćaja u ulici Kralja Vladimira i Nestora Žučnog.\nTokom izvođenja radova „Edition Sazonova“ d.o.o. na izgradnji dvostrano uzidanog stambeno-poslovnog objekta, a zbog demontaže krana, biće zatvoren saobraćaj, zauzet kolovoz i ukinuto deset parking mesta u Sazonovoj, na delu od Đerdapske do broja 82, od 14. do 16. januara 2022.\nRed vožnje BG voza…\nUsled intenziviranja radova na rekonstrukciji i izgradnji dvokolosečne pruge od Beograd centra do Stare Pazove i Novog Sada, od 1. do 17. januara 2022, od 7.00 do 17.00 i od 19.00 do 2.00, doći do promene u saobraćaju vozova iz sistema BG voz, saopšteno je iz Sekretarijata za javni prevoz.\nDoći će do zatvaranja koloseka između stanica „Batajnica“ i „Beograd centar“, usled čega se menja organizacija saobraćaja vozova iz sistema BG voz.\nna relaciji „Batajnica-Ovča“, voz broj 28001, koji po redu vožnje saobraća na relaciji Batajnica (5.50) – Ovča (6.49), saobraća na celoj relaciji;\nNa relaciji „Ovča-Batajnica“ voz broj 28000, koji po redu vožnje saobraća na relaciji Ovča (6.10) – Batajnica (7.09), saobraća na relaciji Ovča-Zemun, a izostaje na relaciji Zemun-Batajnica;\nvoz broj 28002, koji po redu vožnje saobraća na relaciji Ovča (7.10) – Batajnica (8.14), saobraća na relaciji Ovča – Beograd centar, a izostaje na relaciji Beograd centar – Batajnica;\nvoz broj 28010, koji po redu vožnje saobraća na relaciji Ovča (9.10) – Batajnica (10.14), saobraća na relaciji Ovča – Beograd centar, a izostaje na relaciji Beograd centar – Batajnica;\nvoz broj 28030, koji po redu vožnje saobraća na relaciji Ovča (16.30) – Batajnica (17.47), saobraća na celoj relaciji;\nna relacija „Resnik-Zemun“ voz broj 28309, koji po redu vožnje saobraća na relaciji Resnik (9.28) – Zemun (10.04), saobraća na relaciji Resnik – Beograd centar, a izostaje na relaciji Beograd centar – Zemun;\nvoz broj 27114, koji po redu vožnje saobraća na relaciji Lazrevac (18.55) – Zemun (21.01), saobraća na relaciji Lazarevac – Beograd centar, a izostaje na relaciji Beograd centar – Zemun.\nPreševska, Ante Bogićevića i Dimitrija Tucovića…\nTokom izvođenja radova „Elektrodistribucija Srbije“ do 16. januara 2022. doći će do izmena u režimu saobraćaja u ulicama Preševskoj, Ante Bogićevića i Dimitrija Tucovića, po fazama:\nizmena režima saobraćaja u ul. Preševska od ul. Batutove do ul. Ante Bogićevića (radovi na trotoaru), u vremenskom periodu od 27. decembra do 16. januara 2022;\nizmena režima saobraćaja u ul. Ante Bogićevića i Dimitrija Tucovića (radovi na trotoaru), u vremenskom periodu od 2. do 16. januara 2022;\nizmena režima saobraćaja u ul. Dimitrija Tucovića (radovi na kolovozu), dana 2. januara 2022.\nTokom radova koje obavlja GSP „Beograd“ u danima vikenda od 22. do 24. januara 2022. doći će do izmena u režimu saobraćaja i zauzeća delova kolovoza u ulicama Cvijićeva i Dimitrija Tucovića (podvožnjak ispod Ruzveltove), po fazama.\nTokom radova na železničkoj stanici Beograd-centar koje izvodi Infrastruktura železnice, do 24. januara 2022. za saobraćaj će biti zatvorena Prokupačka ulica na delu od broja 43 do broja 53.\nDr Milutina Ivkovića…\nTokom izvođenja radova JP „Putevi Beograda“ doći će do izmena režima saobraćaja u Dr Milutina Ivkovića, na delu od ulice Maglajske do ulice Dinarske, po fazama, od 8. do 26. januara 2022.\nTokom izvođenja radova Direkcije za građevinsko zemljište i izgradnju Beograda J.P. na rekonstrukciji distributivne vodovodne mreže u zaštitnom pojasu i regulaciji postojeće saobraćajnice u ul. Loznička, biće zatvoren saobraćaj u Lozničkoj ulici, na delu od raskrsnice sa ulicom Mileševskom do raskrsnice sa ulicom Požarevačkom, od 8. do 22. januara 2022.\nBulevar kneza Aleksandra Karađorđevića…\nTokom radova firme „Kopernikus Real Estate“ d.o.o. na izmeštanju krana, dana 23. januara 2022. za saobraćaj će biti zatvoren Bulevara kneza Aleksandra Karađorđevića na raskrsnici ulica Neznanog junaka i Teodora Drajzera.\nTokom radova JKP „Beogradski metro i voz“ Hadži Milentijeva, na raskrsnici sa Janka Veselinovića, biće zatvorena za saobraćaj od 22. do 25. januara 2022.\nPrethodni Dobro zdravlje u 2022. godini\nSledeći Gojko Božović: U 2022. promene su nužne i ne smeju se odlagati


Registracija i prenos vlasništva vozila u doba korona virusa (COVID-19) - Otkup automobila\nOtkup automobila » Registracija i prenos vlasništva vozila u doba korona virusa (COVID-19)\nPoslednjih nedelja jedina tema o kojoj se priča svakako jeste korona virus, koji je za kratko vreme uspeo da parališe ceo svet i da praktično dovede do toga da čitave države prestanu da funkcionišu i sve svoje raspoložive resurse usmere u pravcu borbe protiv ove pandemije, koja preti da ugrozi dosadašnji način života svih nas. Međutim, bez obzira na sva dešavanja, postoje neke stvari koje je neophodno uraditi i za vreme trajanja vanrednog stanja. U ovom slučaju reč je o registraciji vašeg automobila i prenosu vlasništva prilikom kupovine vozila.\nKao što već svi znamo, brojne državne službe ne obavljaju svoje delatnosti kao ranije, kontakti sa klijentima su svedeni na najmanju moguću meru, a šalteri više skoro da nigde i ne funkcionišu.\nUkoliko vlasnik vozila ima više od 65 godina (pa se na njega primenjuje odredba Vlade Srbije o zabrani kretanja), tada je moguće obaviti registraciju automobila uz prisustvo potomaka, koji u ovlašćenom servisu na tehničkom pregledu podnose zahtev, prilažu svoju ličnu kartu i ličnu kartu vlasnika, kao i ovlašćenje dato i potpisano od strane vlasika (koje u ovoj situaciji ne mora biti overeno od strane notara).\nOno što bi svakako bilo važno napomenuti jeste da će registraciju vozila moći da obave i oni vlasnici kojima saobraćajna dozvola ističe ili je već istekla. Velika prednost registracije preko tehničkih pregleda jeste da se radi na zakazivanje, tako da je uvek prisutna samo jedna stranka, pa je rizik smanjen na najmanju moguću meru.\nOsnovni problem u ovom slučaju jeste to što notari ne rade, pa ne postoji mogućnost overe neophodne dokumentacije, a ne radi ni poreska uprava, kako bi se mogao platiti porez na motorno vozilo.\nU takvim uslovima, sada je najsigurniji način kupovine polovnog automobila zapravo kupovina na auto placu, jer se nakon obavljene kupovine dobije faktura na vaše ime, koja se koristi kao relevantan dokument u narednim koracima.\nSledeća stavka jeste da sa tom fakturom odete do ovlašćenog tehničkog pregleda, gde ćete uraditi čitav postupak pregleda i registracije vozila koje ste kupili. U agenciji će vam pripremiti svu potrebnu dokumentaciju, polisu, sve takse, i slično, zapravo sve ono što vam je potrebno za predaju u SUP-u.


Pitanja moje majke\nTema: Pitanja moje majke\n14.08.14., 11:33 #1\nPoslednji izmenio Alem2001; 14.08.14. u 11:46.\n14.08.14., 12:12 #2\nOdg: Pitanja moje majke\n14.08.14., 12:35 #3\n14.08.14., 13:00 #4\nHvala vam puno ljudi,mnogo ste mi pomogli .\nPoslednji izmenio Alem2001; 14.08.14. u 13:29.\n14.08.14., 16:45 #5\nPreporucio bi ti da uzmes nekog iz roda Brachypelme.Mirnije su naravi\n14.08.14., 18:05 #6\n14.08.14., 19:31 #7\n14.08.14., 21:33 #8\n15.08.14., 00:08 #9\n15.08.14., 15:40 #10\n22.08.14., 23:17 #11\nEto ja imam malog bratanca, ima dve godine, i 5 terarijuma , 3 u jednoj, 2 u drugoj sobi.. Kad god dodje, najvise voli da gleda tarantule, ali veoma je svestan da nikako ne sme da ih dirne, jer sam ga dosta zaplasio kosuljicama, moram da priznam...\nTako da, kupi tarantulu Novog sveta [niako pokie i maculatu], i objasni braci o cemu se radi...\n23.08.14., 09:36 #12\nVec sam ja odavno sve sredio sa bracom,ali roditelji i dalje misle da ce ona izaci i sve nas pobiti,ali mislim da vec malo popustaju .\n24.08.14., 16:49 #13\n25.08.14., 09:37 #14\nDruze moji roditelji meni nisu dali da kupim tarantulu,ali sam u junu na poklon dobio moju prvu T B.smithi i evo imam je vec treci mesec i sada su se uverili da ne moze da izadje i da nece pobiti sve ukucane.\nPokazi ovo majci.\n25.08.14., 11:20 #15\nPrvobitno napisao Snazzynikki FUN\n15.11.14., 09:57 #16\n15.11.14., 10:03 #17


BOSNA I HERCEGOVINA 23.10.2021 | 20:02 | Objavio: Majda C.\nU Beogradu je održan sastanak predsjednika Srbije Aleksandra Vučića i člana Predsjedništva BiH Milorad Dodika. Zanimljivo je da su se oni usaglasili da je potrebno produžiti misiju EUFOR-a Althea u Bosni i Hercegovini.\nPodsjetimo da misija EUFOR-a ističe u novembru te da mora dobiti saglasnost u Vijeću sigurnosti UN-a da bi bila produžena.\n"Upoznao sam predsjednika sa stavom da misiju Althea treba produžiti i treba odobriti njeno dalje funkcionisanje. Odluka je na Vijeću sigurnosti UN-a. Mi nemamo ništa protiv da ta odluka bude ista kao prošle godine", rekao je Dodik.\nOvaj stav je donekle iznenađujući jer se strahuje da će Rusija, koja ima pravo veta, u Vijeću sigurnosti blokirati nastavak misije.\nDodik je još kazao da je situacija u BiH složena, te da je ovo "kluminacija raznih događaja iz prošlosti". Tu je mislio na odluke Ustavnog suda BiH, prvenstveno one koje se tiču vlasništva nad zemljištem i šzumama, odluke visokog predstavnika itd.\n"Republika Srpska je razvlaštena ali to nije urađeno prema Federaciji, čak su i Brčko distriku dodiljene šume i zemljište”, rekao je Dodik.\nGovorio je o prenosu nadležnosti u oblasti sigurnosti i pravosuđa.\n"RS je u gotovo nemogućoj atmosferi pritisaka dala saglasnost da se ukine Vojska RS i da se formiraju oružane snage BIH. Ustav ne prepoznaje nadležnosti za odbranu”, rekao je Dodik, te ponovio da će se ići ka povratu nadležnosti u ovim oblastima.\n“Nastavit ćemo sa našim aktivnostima kako bismo došli do najboljih procjena. RS je povrijeđena, mi se tamo razvlašćujemo primjenom sile međunarodnog faktora. Ovo je jedna konfuzna situacija u kojoj niko ne želi da pregovoara”, istaknuo je.\nNaglasio je da "nikakvi sukobi nisu potrebni".\n"Ja sam rekao da nisam spreman da za RS žrtvujem mir, ali sam sepreman da se lično žrtvujem za RS. Taj sistem vojske i drugih institucija kao što je tužilaštvo, ne postoji u Ustavu. Neki dan je bila sjednica VSTV-a, šest Bošnjaka je glasalo da se smijeni glavni tužilac, nijedan Srbin i Hrvat nisu glasali. Bošnjaci žele da ovladaju sudskom vlašću da bi upavljali političkim procesima u budućnosti”, tvrdi Dodik.\nDodao je da RS ne može dopustiti da joj se oduzmu zemljište i šume, te da je rješenje tih pitanja ključno kako bi se prekinule blokade.\n“Mir nema cijenu ni alternative. Ali ako neko misli da prijetnom rata s druge strane mi treba da predamo RS, grdno se vara. Mi imamo namjeru da se mirno borimo za naša prava. Ono što ste oteli, ili ćemo mi unilateralno vratiti, ili ćemo dogovoriti novi aranžman o tim stvarima”, zaključio je član Predsjedništva BiH.\nŠta se krije u pozadini utrke u naoružavanju između Hrvatske i Srbije\nBivši kancelar Kurz postao otac


TotalCar.rs » Da li ćemo ključeve od automobila čuvati u frižideru?\nSavremeni automobili koji su opremljeni tehnologijom otključavanja vozila bez ključa još uvek nisu dovoljno zaštićeni od krađe, s obzirom da lopovi pomoću relativno jeftine opreme mogu da ih otključaju i odvezu, pokazalo je istraživanje koje je sproveo nemački auto-klub ADAC.\nNa ulicama je sve više automobila koji se otključavaju jednostavnim povlačenjem spoljne kvake, dok se “ključ” sa radio predajnikom nalazi u džepu ili torbici koju vozač nosi sa sobom. Da bi vlasnik mogao da otključa takvo vozilo, neophodno je da je ključ u neposrednoj blizini automobila, zbog kratkog dometa predajnika. Međutim, u večitom nadmetanju stručnjaka za sprečavanje krađe automobila i lopova, ovi drugi i ovog puta su pronašli način da uđu u vozilo i ukradu ga.\nIako je već godinama poznato da su automobili koji se otključavaju “bez ključa” na meti lopova, ADAC-ovo istraživanje pokazuje da se sigurnost ovakvih vozila nije popravila. Nemački auto-klub otkrio je da je moguće nabaviti elektronsku opremu po ceni od svega 200 evra, uz čiju pomoć lopov može da uhvati radio signal automobilskog ključa koji se nalazi u blizini i pojača njegovo dejstvo sa par metara, na par stotina metara.\nTo znači da je moguće da druga osoba neovlašćeno otvori vrata od zaključanog vozila, dok je vlasnik na primer na poslu ili kod kuće, a ključ mu se nalazi na stolu ili u džepu. Na taj način, kradljivac je u stanju da otključa i uđe u automobil. A kada se jednom nađe u vozilu, često više nema nikakvu prepreku da pokrene motor i odveze automobil, s obzirom da mnogi proizvođači omogućavaju da motor radi čak i kada vozilo izađe iz dometa ključa.\nADAC je sa uspehom isprobao ovu tehniku na više automobila u Evropi, uključujući modele marki Audi, BMW, General Motors, Ford, Kia i Toyota. U toj organizaciji navode da ova tehnika krađe nije nova, ali da i dalje predstavlje pretnju po vlasnike savremenih modela automobila. Prema njihovim rečima, u ovom slučaju jedini siguran način zaštite od krađe je da se ključ odloži u kutiju ili torbu koja bi imala karakteristike Faradejovog kaveza, i koja bi sprečavala prodor radio signala.\nNjujork tajms, koji se takođe bavio ovom problematikom, u tekstu iz 2015. navodi da je za tako nešto može da posluži i frižider, aparat koji se nalazi u svakom domu, kao i u mnogim kancelarijama, a koji se ponaša kao Faradejev kavez. Na taj način, smatra ovaj list, automobil bio bi bezbedan od lopova.\nŠpijunske fotke: Ford Bronco Sport (2021)\nHyundai akcija do kraja avgusta\nBMW kaže da će retrovizori od 2019. biti zamenjeni kamerama\nNova “impreca” stiže u Frankfurt


Šeranić: Sve mjere ostaju do 6. jula, nema novih ograničenja - infoBirač\nOdlukom Republičkog štaba za vanrene situacije Republike Srpske sve izrečene mjere ostaju na snazi do 6. jula. Ministar zdravlja i socijalna zaštite Vlade RS Alen Šeranić ističe da su poznati izvori zaraze.\n– Okupljanja, a najčešće porodična, su najčešća žarišta virusa. Imali smo potvrde i o ljudima koji su putovali i tako došli u situaciju da se zaraze i prenesu zarazu dalje na svoje ukućane. Pojedina žarišta su i radna mjesta u RS i zato apelujemo da se sprovode mjere koje su propisane na takvim mjestima. Većina zaraženih u prošloj sedmici su mlađe i srednje životne dobi. Mnogo je manje starijih od 65 godina – rekao je Šeranić.\n– Ostaju mjere ograničenja rada za ugostiteljske objekte do 23 časa, nošenje maski u javnom zatvorenom prostoru, distanca, okupljanja do 50 lica i druge već izrečene mjere – rekao je Šeranić i istakao da je akcenat na pojedincu te apelovao na građane da poštuju sve izrečene mjere.\nNjemačka ne prihvata PCR testove urađene u BiH


Sivo nebo i vjetar više nisu problem. Postava ove adidas jakne za dječake je napravljena da te zaštiti od loših vremenskih uslova i treba da ti obezbijedi potrebnu toplotu. Detaljnije\nSivo nebo i vjetar više nisu problem. Postava ove adidas jakne za dječake je napravljena da te zaštiti od loših vremenskih uslova i treba da ti obezbijedi potrebnu toplotu. Rebraste manžetne, rajfešlus cijelom dužinom i kapuljača osiguravaju da hladan vazduh ne može ući unutra.\nBoja: plava - team royal blue\nŠifra artikla: GG3718


Održan "Svetosavski bal", čuvar tradicije prošlih vremena | Glas Banja Luke - Nezavisni online magazin\nBANJA LUKA, 25. januara – U Banjaluci je sinoć, s ciljem očuvanja tradicije i običaja, održan Svetosavski bal koji je okupio oko 200 učesnika.\nPrethodni članakNajčudniji poslovi na svijetu\nNaredni članakVOZAČI,OPREZ! Poledica i magla otežavaju saobraćaj


Konstantin iznenadio Metalac | Double - Double\nKonstantin iznenadio Metalac\nMay 15, 2015 Jelena Živadinović\tLeave a comment\nU 6. kolu Superlige Srbije, Konstantin je napravio iznenađenje i na svom parketu posle produžetka slavio protiv ekipe Metalca rezultatom 79 : 75 ( 16:19, 25:8, 7:19, 20:22, 11:7 ).\nPrvu deonicu obeležila je prilično ujednačena igra, koja je donela rezultatsku klackalicu. Bilo je nekoliko izjednačenja, ipak u prvih 10 minuta efikasniji su bili Valjevci i ovaj period igre završavaju u svoju korist rezulaltom 19:16\nU drugoj četvrtini Metalac se suočava sa prvim problemima, a ekipa Konstantina hvata priključak i potpuno preuzima kontrolu. Dobrom timskom igrom dolaze do prve dvocifrene prednosti, koja se iz minuta u minut povećava, a potpuno dekocentrisanim košarkašima Metalca dozvoljavaju da ubace samo 8 poena. Posle 20 minuta, Konstantin ima sigurnih +14, odnosno 41:27.\nNakon pauze, izabranici Vladimira Đokića izlaze na parket sa spremnim odgovorom. Jedine poene za Konstantin u ovoj deonici, ukupno 7, postigli su Despotović i Ostojić. Sa druge strane, protivnik je pogađao i iz igre i sa linije slobodnih bacanja, a pred sam kraj treće četvrtine predvođeni Jošilom, dolaze do -1.\nPočetkom četvrte četvrtine dolazi do izjednačenja posle dužeg perioda, nakon čega Metalac pravi seriju i dolazi do, naizgled sigurnih +9, ali pred sam kraj utakmice, Nišlije pojačavaju tempo i Petar Despotović pogotkom za tri poena svoj tim dovodi do produžetka.\nU produžetku ponovo gledamo ujednačenu igru, poen za poen. Međutim, u poslednjim trenucima meča, Protić, odnosno Kutlešić prave faul nad Stojačićem, koji nije dozvolio da mu ruka zadrhti sa linije slobodnih bacanja i svom timu donosi prvu pobedu- 79:75.\nNajkorisniji u pobedničkoj ekipi bili su Despotović sa 20 poena i 5 asistencija, 14 poena ubacio je Stojačić, a po 10 poena imali su Vitković i Ostojić.\nU ekipi Metalca najefikasniji su bili Jevtović sa 17, Protić sa 13 i Jošilo sa 11 poena.\nSledeću utakmicu Konstantin igra u Pančevu protiv Tamiša, dok će Metalac u Valjevu ugostiti FMP .


Surlić o nedolasku Lavrova: Direktna poseta tumačila bi se kao neprijateljski čin - Blitz RS - Vesti\nDocent Fakulteta političkih nauka Stefan Surlić je komentarišući nedolazak ruskog šefa diplomatije Sergeja Lavrova u Beograd zbog zabrane preleta preko teritorije tri članice NATO-a rekao da se to moglo očekivati i da govori o tome da će odnosi Srbije i Rusije biti diktirani dobrom voljom članica EU i NATO-a.\n„NATO nije formalno u ratu s Rusijom, ali je prisutan u Ukrajini kroz oružje koje šalje i logističku pomoć i NATO zemlje su u nekoj vrsti hibridnog ratnog stanja i Rusiju doživljavaju kao neprijatelja. Ovo je samo jedan od poteza koje su iskoristili da pokažu da su u otvoreno neprijateljskom odnosu“, naveo je Surlić.\n„Dosad je postojalo razumevanje i dat je manevarski prostor Srbiji da iz više razloga ne uvede sankcije Rusiji, ali direktna poseta i tešnje veze sa Rusijom se tumače kao neprijateljski čin i da se poseta ostvarila, možda bi bila i prelaženje crvene linije“, rekao je Surlić.\n„Dok se ne postigne kompromis i mir između ukrajinske i ruske strane, svaki korak Srbije će se tumačiti kao neprijateljski prema EU i NATO-u“, ocenio je Surlić.\n„Ne postoje ekonomski razlozi da se ne pristupi Otvorenom Balkanu“\nPovodom regionalne inicijative „Otvoreni Balkan“ čiji dvodnevni samit počinje danas u Ohridu, Surlić je rekao da ona ima podršku Evropske unije i SAD.\n„Njegov dolazak govori o rešenosti da možda i u svojstvu posmatrača promeni status Crne Gore i da se i ona priključi inicijativi“, rekao je Surlić.\n„Zašto je ta inicijativa potekla od Srbije i zemalja kao što su Severna Makedonije i Albanija, nelogične su i tvrdnje da je ona zamena za članstvo u EU, naprotiv – povezivanje regiona donosi dobrobit društvima i ubrzava proces pristupanja EU, ne možemo se integrisati sa članicama EU dok međusobno ne ostvarimo pun kapacitet saradnje regionalno“, rekao je docent FPN-a.\nI dok inicijativa ima podršku i Brisela i Vašingtona, dosad, kaže, nije bilo jačih pritisaka na Sarajevo, Podgoricu ili Prištinu da pristupe inicijativi „Otvoreni Balkan“.\n„Dosadašnja retorika iz EU bila je pozitivna, ali nije postojala konkretna politika uslovljavanja, da se zemalja koje nisu priključene, pridruže i naprave konkretne korake, da se ne završi sve na potpisivanju memoranduma, već da se privreda i ljudi kreću bez ikakvih prepreka“, zaključio je Surlić.


Bi-Bi-Si štedi, zvezde će morati da obelodane svoje plate\nZvezde britanske televizijske mreže Bi-Bi-Si (BBC) moraće javno da saopšte iznose svojih zarada, najavila je danas britanska vlada u okviru plana reforme.\nMinistarka kulture Karen Bredli danas je u parlamentu predstavila nacrt reforme najvećih medijskih kuća u Velikoj Britaniniji u narednih 11 godina.\n„BBC predstavlja najveći uspeh zemlje i jedo od njenih najdragocenijih blaga. Reforma će garantovati toj medijskoj kući da je još više vole u zemlji i inostranstvu“, rekla je britanska ministarka.\nPo planu reforme, zvezde BBC-a koje imaju godišnje zarade iznad 150.000 funti (176.000 evra) moraće to i da objave. Takve plate ima više od 100 voditelja i drugih zvezda te medijske kuće, iako BBC tvrdi drugačije.\nBBC je od 2010. godine angažovana da uštedi 700 miliona funti, ali se suočava s padom osnovnog prihoda – godišnje pretplate od 145,5 funti (184 evra) koje plaćaju domaćinstva s televizorom i koji predstavlja na godišnjem nivou prihod BBC od 3,7 milijardi funti.\nTa medijska kuća, koja mora da sprovede mere štednje, morala je da odustane od vodeće emisije „Najbolji poslastičar“ (The Great British Bake Off) koju je gledalo po 15 miliona ljudi po epizodi.\nEmisija je prešla u ruke privatne televizije Čenel 4 (Channel 4) koja je pordukciojskoj kući te serije ponudila dvostruku veću sumu od deset miliona funti godišnje koju je davao BBC.


Kako će izgledati nova akademska godina u RS - BIGportal.ba\n17 Septembra, 2020 17 Septembra, 2020 0459\nNova akademska godina u Srpskoj počeće redovno i uživo, na fakultetima, ali će se raditi u manjim grupama, do 50 studenata, te uz poštovanje ostalih epidemioloških mjera.\nTako bar očekuju svi u visokom obrazovanju 20-ak dana prije nego što predavanja treba da počnu najprije za brucoše.\nDetaljne preporuke za održavanje nastave za studente, u uslovima pandemije virusa korona, Institut za javno zdravstvo RS je pripremio, a očekuje se da ovih dana budu dostavljene i fakultetima. Sve to je u skladu i sa zaključcima prvog sastanka o početku nove akademske godine, koji je u resornom ministarstvu održan početkom septembra, sa epidemiolozima, predstavnicima univerziteta, studenata, te studentskih domova.\n–Stav rektora je da nastava treba da se odvija redovno, samo da se studenti podijele u grupe i da se poštuju preporuke i mjere, da ne može biti više od 50 studenata u grupi, te da se drži distanca i nose maske. Ministar Srđan Rajčević je predlagao i da se predavanja snimaju, da budu dostupna na internet stranici univerziteta, da se omogući studentima koji nisu u prilici da redovno prisustvuju nastavi da prate predavanja. U tom smislu će rektori obezbijediti uslove da se mogu pratiti predavanja – objašnjava pomoćnica ministra za visoko obrazovanje Radmila Pejić.\nPo njenim riječima, ako epidemiološka situacija ne bude dozvoljavala da se organizuje redovna, preći će se na onlajn nastavu, a rektori uvjeravaju da su javni univerziteti u Srpskoj spremni i za to.\n–Imaćemo još jedan-dva sastanka prije početka akademske godine i konačne odluke, dok vidimo kakva je epidemiološka situacija i šta će se dešavati u školama. Sljedeći sastanak trebalo bi da bude naredne sedmice, a do tada očekujemo i radnu verziju preporuka Instituta – kaže ona.\nI resorni ministar Srđan Rajčević je poručio da će se tokom ovih sastanaka naći odgovor na svaki izazov i scenario.\nPočetak predavanja uživo podržavaju i studenti, potvrđuju za Srpskainfo i njihovi predstavnici.\n–Studenti su zauzeli taj stav, jer smo mi uvijek za nastavu uživo. Osim toga, mislimo da fakulteti, koji su stub svega, ne treba da trpe u tom smislu, ako su istovremeno otvoreni kafići i slično. Razgovarano je i o tome da bi bilo vrlo nezgodno da brucoši krenu na nastavu onlajn, te da je mnogo bolje za njih da to bude uživo, da se upoznaju s profesorima i predavanjima, a poštujući sve preporuke i mjere zaštite od virusa korona. Naravno, ako bi došlo do pogoršanja epidemiološke situacije, onda bismo se vratili na onlajn predavanja, a profesori se pripremaju i za takav scenario – kaže predsjednik Studentskog parlamenta Univerziteta u Istočnom Sarajevu Uroš Bjelica.\nPo njegovim riječima, nastava za brucoše trebalo bi da počne 5. oktobra, dok bi predavanja za studente starijih godina krenula na početku novembra, nakon što im se završe oktobarski ispitni rokovi.\nOvakva razmišljanja kako studenata, tako i ostalih, ohrabrena su i činjenicom da je povratak studenata ispitima, te u studentske domove ljetos, protekao bez većih problema. Uz poštovanje propisanih epidemioloških mjera, među njima nije bilo žarišta zaraze.\nStudenti na javnim visokoškolskim ustanovama su se, podsjećamo, ispitima i nadoknadi nastave na fakultetima vratili od juna, kada je većina ponovo uselila i u studentske domove, a koje su, zbog pandemije, napustili dva i po mjeseca ranije.\n–Imali smo ispitne rokove. Koliko smo informisani, nije bilo nekih problema i poteškoća – ističe Bjelica.\nU domove bez obaveznog PCR testa\n–Na sastanku u ministarstvu složili smo se da, kada su u pitanju studentski domovi, neće biti drastičnih promjena u odnosu na ono što već imamo, a to je obavezno nošenje maske prilikom ulaska u domove i boravka u zajedničkim prostorijama i menzama, kao i redovna dezinfekcija. Novost u odnosu na povratak u domove u junu, kada je bila epidemiološka situacija složenija, jeste da prilikom dolaska novih studenata u domove nećemo tražiti negativan PCR test. Studenti već cirkulišu, izlaze iz domova, koriste prevoz, idu kućama, tako da smo donijeli zaključak da to nećemo tražiti sada od njih. Na taj način ćemo im olakšati, a ostaje odgovornost na svakom pojedincu da se pridržavaju mjera i štite se. Mi ćemo i dalje raditi dezinfekciju svih površina, menze i čitaonica – kaže direktor Studentskog centra “Nikola Tesla” u Banjaluci Dragoslav Topić.\nPo njegovim riječima, u protekla tri i po mjeseca u ovom centru zabilježen je jedan slučaj zaraze virusom korona među studentima, pri čemu se student nije zarazio u domu, već spoljnim kontaktom.\n–Preduzete su propisane mjere i nije došlo do daljeg širenja infekcije – kaže Topić za Srpskainfo.\nAutor: Srpskainfo, Valentina Mišljenović\nĐurić: Priština pokušava da Srbiju predstavi kao kolonizatora


TROGODIŠNJI PROJEKAT: "Elektrokrajina" počela modernizaciju distributivne mreže | Glas Banja Luke - Nezavisni online magazin\nTROGODIŠNJI PROJEKAT: “Elektrokrajina” počela modernizaciju distributivne mreže\nBANJA LUKA, 01. oktobra – Banjalučko preduzeće “Elektrokrajina” počelo je realizaciju velikog trogodišnjeg projekta modernizacije distributivne mreže, ukupne vrijednosti od gotovo 30 miliona KM, koji će biti finansiran kreditnim sredstvima Evropske banke za obnovu i razvoj /EBRD/.\nU prvoj fazi predviđena je rekonstrukcija postojeće i izgradnja nove mreže za više desetina hiljada kupaca na području zapadnog i sjeverozapadnog dijela Republike Srpske, saopšteno je iz “Elektrokrajine”.\nU drugoj fazi predviđeno je izmještanje mjernih mjesta iz objekata potrošnje i ugradnja brojila sa daljinskim očitavanjem potrošnje.\nU Upravi “Elektrokrajine” ističu da je cilj projekta obezbjeđenje kvalitetnije isporuke električne energije za domaćinstva i privredu, povećanje efikasnosti obračuna i naplate, te značajno smanjenje distributivnih gubitaka preduzeća.\nDomaće firme “Elnos BL” i “Elektroobnova” počeli su sa rekonstrukcijom mreže na području Gradiške, Novog Grada, Mrkonjić Grada, Šipova i Prnjavora.\n“Elektrokrajina” je najveće elektrodistributivno preduzeće u Republici Srpskoj koje električnom energijom snabdijeva više od 250.000 kupaca na području tri grada i 18 opština.\nPrethodni članakPanoramski bus vozi i u oktobru\nNaredni članakDostavite prijedloge za kalendare kulturnih i turističkih manifestacija


Izlozbe - Page 2\nNaslov: Re: Izlozbe Ned Avg 22, 2010 12:34 am\nTo što priča CvijaRuma to je radni ispit.\nIzložba u Obrenovcu je izložba pasa u lepoti ili ti eksterijeru. To znači da pas mora da bude naučen da mu sudija pregleda zube (da li ima kompletno zubalo i da li je zagriz dobar, tj makazast), mužjak mora da dozvoli da mu sudija opipa testise. Ako pas ujede sudiju ili pokuša da ga ujede biva diskvalifikovan. Potom se pas i vodič kreću po ringu (ograđen prostor u kojem se kreću psi koji se ocenjuju) onako kako im to sudija kaže (lagano u krug ili malo brže, po dijagonali ringa itd) kako bi sudija mogao da vidi kretanje psa sa svih strana tela. Potom sudija traži da se pas postavi u stav, što znači da pas treba da stoji mirno da bi sudija mogao da osmotri i opipa sve delove tela psa kako bi ocenio njegovu građu u skladu sa standardom te rase.\nNa nekim (ozbiljnijim) izložbama bigl se podiže na sto da bi ga sudija opipao i pogledao, pošto bigl spada u male rase pa je sudiji tako lakše da ga pregleda.\nNažalost, biglovi su retki na našim izložbama pa ih sudije, po mom mišljenju podcenjuju, ovlaž pregledaju i ocenjuju. Rekla bih da ne poznaju rasu dovoljno pa se ne udubljuju u analizu psa.\nKada je pas u razredu od 3-6 meseci ili od 6-9 meseci, sudije tolerišu ako neće da pokažu zube ili imaju slabu ring dresuru. Mada se dešava da takav vid demokratije postoji i u starijim razredima, pogotovo na malim izložbama gde vlasnik ili vodič ili već ko, sedi sa sudijom u kafani!\nZa psa je najvažnije da je na izložbi opušten i samouveren. Zato je potrebno dovoditi mlade pse na izložbe kako bi osetili atmosferu gužve, puno pasa na jednom mestu, muzika i govor sa razglasa, trema kod vodiča i sl.\nI mi ćemo u Obrenovac. Dolazimo svi, naravno, ali će verovatno samo Stela da se takmiči (mislim da je prijava za prvog i svakog sledećeg psa istog vlasnika 1.400,00 dinara )\nProbaj prijavu na mailto:obrenovac.cacib@gmail.com\nNaslov: Re: Izlozbe Pon Avg 23, 2010 8:51 pm\nHvala na detaljnim informacijama, prijavili smo se. Vidimo se tamo.\nNaslov: Re: Izlozbe Pet Avg 27, 2010 7:55 pm\nVidimo se Joj, ja imam bas tremu, Ari nikada nije bio ni na jednoj izlozbi, valjda ce biti sve ok.. I da, da li da posaljem na mail i kopiju uplatnice za izlozbu, ili tamo odnesem i predam im na licu mesta, u Obrenovcu? Hvala\nNaslov: Re: Izlozbe Pet Avg 27, 2010 10:09 pm\nMeni su rekli da se pokazuje tamo, na licu mesta.\nNemojte da se brinete, shvatite to kao zabavu jer cete se samo bezveze nasekirati. Sta god da se desi i koju god ocenu da dobije ne mora da mu se upise ako necete.\nNaslov: Re: Izlozbe Pet Avg 27, 2010 10:24 pm\nPoslali smo, a sutra uplacujemo U poverenju, jedan sudija iz kraja ga stalno hvali i rekao nam je da nema sanse da ne dobije 5\nNaslov: Re: Izlozbe Sub Avg 28, 2010 3:44 pm\nOnda da ocekujemo i -\nNaslov: Re: Izlozbe Sre Jun 05, 2013 5:45 pm\nJa razmisljam da Simceta vodim da dobije ocenu,skontao sam da je jos rano,ima sad 6 meseci...Ne znam kako ce to on moci da izvede a i ja sa njim ,jos uvek vuce na povodcu,grize i skace . Zna da sedne ,legne,komandu pusti i da donese lopticu . Moracemo da se oprobamo na nekoj izlozbi


Mrki medvjed silazi u grad i pravi štetu\nFoto: N.N. | Mrki medvjed silazi u grad i pravi štetu\nSrna 29.10.2019 12:44\nLIVNO - U Livanjskom kantonu je dva do tri puta u odnosu na prethodne godine povećana šteta koju nanosi mrki medvjed, koji se spustio i u gradska naselja, pa to treba hitno rješavati, rekao je kantonalni ministar poljoprivrede, vodoprivrede i šumarstva Ivica Brešić.\nBrešić je istakao da to govori da se povećalo brojno stanje ove divljači, saopšteno je danas iz Ministarstva poljoprivrede, vodoprivrede i šumarstva Livanjskog kantona.\n"Hitno je potrebno rješavanje tog problema da ne bi došlo do situacije da se ugrozi ljudski život, jer se medvjed spustio i u gradska naselja, posebno u gradu Kupresu", rekao je Brešić.\nNa sastanku sa predstavnicima federalnog ministarstva i korisnicima lovišta o uzgojnom području mrkog medvjeda "Plješevica-Vitorog" i o nastaloj šteti, Brešić je istakao da je šteta počinjena od mrkog medvjeda postala gotovo svakodnevnica na području ovog kantona.\nOn je rekao da se ovaj kanton nalazi na Uzgojnom području medvjeda "Plješevica-Vitorog", a korisnici lovišta nemaju odobrenje za odstrel medvjeda koje izdaje federalno Ministarstvo poljoprivrede, vodoprivrede i šumarstva zbog nepostojanja zajedničkog plana gospodarenja mrkim medvjedom na tom uzgojnom području.\nNa sastanku je prihvaćen prijedlog da se kantonalno ministarstvo obrati resornim ministarstvima iz susjednih kantona sa "uzgojnog područja" s inicijativom izrade plana gospodarenja mrkim medvjedom.\nMrki medvjed Livanjski kanton


II Međunarodni kongres "Kvalitet života pacijenata i zdravstvenih profesionalaca u sistemu zdravstvene zaštite\nPozivamo Vas da uzmete učešće i prijavite rad za predstojeći II Međunarodni kongres "Kvalitet života pacijenata i zdravstvenih profesionalaca u sistemu zdravstvene zaštite", koji će se održati od 20. do 23. oktobra 2021. godine u u Hotelu Petrus, Paraćin, Srbija, u organizaciji Udruženja zdravstvenih profesionalaca Srbije - UZPS.\nKongres će biti akreditovan od strane Zdravstvenog saveta Republike Srbije. Informacije o bodovanju Kongresa biće naknadno objavljene.\nKotizacija za učešće na Kongresu iznosi 6.000,00 din / 55€ i uključuje: koktel dobrodošlice, kafe pauze, svečanu večeru, akreditaciju i prisustvo predavanjima, materijale Kongresa i sertifikat o učešću.\nCME MEDICAL UPGRADE - Centar za medicinsku edukaciju "Medicinska nadgradnja" organizuje Međunarodnu školu medicinskog istraživanja i pisanja,\n08. i 09. maja/svibnja 2021. godine, Hotel Holiday, Kongresni centar, Sarajevo.\nCilj škole je na zanimljiv i interaktivan način upoznati učesnike s najvažnijim informacijama vezanim za planiranjem istraživanja, pisanje i objavljivanje stručnih radova i originalnih naučnih članaka u indeksiranim časopisima (časopisima sa impakt faktorom). Znanje i vještine u istraživanju i pisanju učesnicima Škole prenose izuzetni stručnjaci u toj oblasti.\nRenomirana voditeljica Škole prof.dr Livia Puljak, i predavači svrstavaju ovu Školu među značajne stručne skupove u Bosni i Hercegovini i Regiji.\nMeđunarodna škola medicinskog istraživanja i pisanja namijenjena je doktorima medicine, svih subspecijalizacija i specijalizacija, kao i specijalizantima te doktorima stomatologije, magistrima farmacije i doktorima veterinarske medicine, te studentima medicine i stomatologije, zdravstvenih fakulteta i visokih zdravstvenih škola.\nCME Medical Upgrade\nCentar za medicinsku edukaciju "Medicinska nadgradnja"\nMaka Dizdara C1 LB 13/B, 75 000 Tuzla\nPredsjednik: Prof.dr Samir Delibegović


Ponedeljak se briše iz kalendara Španije! | Mondo Portal\nNema vise fudbala ponedeljkom u Spaniji Primera poslusala navijace\n28. oktobar, 04:11\nPonedeljak se briše iz kalendara Španije! 1 Podeli Podeli na facebook Podeli na twitter Podeli na viber Pošalji na mail\n01.03.2019. / 14:58 15:15\nPonedeljak se briše iz kalendara Španije!\nIzvor mondo.rs 01.03.2019. / 14:58 15:15\nProtestovali su navijači u Italiji, Španiji i Nemačkoj zbog fudbala koji je bio zakazan za ponedeljak, a na Iberijskom poluostrvu su prvi poslušali njihov glas.\nVest koja je obradovala mnoge navijače u Španiji!\nPrvi čovek španskog fudbala Luis Rubijales poslušao je glas publike i odlučio da od naredne sezone u kalendaru takmičenja domaćeg šampionata više ne bude utakmica ponedeljom, pošto je do sada jedna bila ostavljana "za posle vikenda".\nS obzirom na to da je bio u pitanju "kasni termin", kao i to da je radni dan, navijači su protestovali zbog takvog kalendara, a slične stavove imaju i u Italiji i Nemačkoj...\nNIJE PONEDELJAK, NEGO VIKEND: EL KLASIKO KOJI BARSA ČEKA 90 GODINA!\nZa razliku od njih, to odgovara publici u Engleskoj gde je to tradicionalan fudbalski dan, dok im više smetaju utakmice petkom, o kojima u Španiji takođe razgovaraju i blizu su odluke da se svih deset utakmica odigra subotom i nedeljom.\n"Biznis je važan, ali navijači su važniji", rekao je Rubijales.\nDo kraja aktuelne sezone u Španiji ostalo je 13 kola, a toliko će fudbalski fanatici verovatno moći da se strpe i zaborave na termin koji im od početka smeta.\nVidećemo da li će slične poteze povući Italijani i Nemci kod kojih su mečevi ponedeljkom ređi, ali su protesti učestaliji. Tako se na gotovo svakoj utakmici Bundes lige koja se igra prvi danom sedmice nađu transparenti protiv Saveza...\nšpanija primera real madrid barselona\n01.03.2019. / 19:11\nMala,ali velika stvar za fudbal i njegove iskrene ljubitelje. Fudbal pripada suboti i nedelji.


Vladimir Gligorov: Sablje, pištolji, arapski at - Javni servis\nVladimir Gligorov: Sablje, pištolji, arapski at\nZanimljivo je da su reakcije mnogih na zbivanja u Avganistanu, u Srbiji posebno, veoma pozitivne. Jedan izvor toga čini se da je zluradost. Ne samo prema sudbini stranih snaga koje se povlače već posebno prema izbeglicama.\nDa počnem poređenjem koje je danas u Srbiji popularno. Prema Svetskoj banci, prosečna stopa privrednog rasta od 2003. do 2020. u Avganistanu je bila 6,19 odsto, a u Srbiji 2,88. U Pakistanu 4,18 odsto, a u Iranu 2,27. Od 2012. do 2020. je u Avganistanu bila 3,4, a u Srbiji 1,74 odsto; pakistanska 3,97 odsto, a iranska 0,18. Od 2014. do 2020. je avganistanska privreda beležila rast od 1,75 odsto, a srpska od 1,92, dok pakistanska 3,98 odsto, a iranska 1,33.\nTa poređenja naravno ne znače mnogo jer je avganistanska proizvodnja po stanovniku mnogo manja od srpske; u 2020. oko 500 dolara (po kupovnoj moći nešto više od 2.000 dolara) prema nešto više od 7.500 dolara u Srbiji (gotovo 20.000 dolara u kupovnoj moći) i gotovo 1.200 u Pakistanu i 2.300 dolara u Iranu (u kupovnoj moći gotovo 5.000, odnosno nešto više od 13.000 dolara). Valja, naravno, uzeti u obzir i razlike u rastu stanovništva, koji je u Srbiji negativan, smanjuje se po stopi od 0,5 odsto, dok je u Iranu nešto ispod 1,5 odsto, u Pakistanu oko dva odsto, a u Avganistanu gotovo 2,5 odsto. Tako da Avganistanu, Iranu i Pakistanu dohodak po glavi stanovnika raste sporije od proizvodnje, dok u Srbiji raste brže. Izvor svih podataka je Svetska banka.\nŠto ne znači da se iz te velike zaostalosti i iz tih stopa rasta uzetih zasebno ne mogu donositi zaključci o privrednim i političkim problemima Avganistana, na duži i na kraći rok, uostalom kao i u drugim zemljama, ali to je druga tema.\nU drugim slučajevima, u Vijetnamu na primer, revolucionarne vlasti uspevale su da po oslobođenju uspostave i vlast i da uspešno upravljaju privredom. U nekim drugim vlast je stabilizovana, ali iz različitih razloga privrednog napretka nije bilo. Konačno, u ne malom broju slučajeva osvajanje vlasti nije bilo praćeno ni političkom stabilnošću niti privrednim napretkom. Kako će biti kada Talibani preuzmu vlast, ostaje da se vidi.\nZanimljivo je da su reakcije mnogih, u Srbiji posebno, veoma pozitivne. Jedan izvor toga čini se da je zluradost. Ne samo prema sudbini stranih snaga koje se povlače već posebno prema izbeglicama. Mada njihov sastav nije poznat. Svakako ne dovoljno. Polazi se od toga da su to sve kolaboranti i izdajice koje je sustigla sudbina koju i zaslužuju. To nije toliko ružno koliko je sigurno netačno. Ružno je zato što se to izjavljuje i piše bez obzira na sopstvenu nesrećnu sudbinu izbeglištva i seoba u svakojakim uslovima.\nAli je netačno zato što zapravo nije nepoznato da među izbeglicama praktično u svim slučajevima ima ne malo ljudi koji bi da izbegnu rizike bezakonja koje je gotovo neminovno u okolnostima kada vladaju oni sa sabljama i pištoljima. Verovati u njihovu pravdu i opravdavati zasluženu kaznu nije toliko kriminalno koliko je pogrešno. Jer mi svakako znamo iz iskustva jugoslovenskih ratova koliko je nevinih ljudi stradalo jer nisu hteli ili nisu mogli da uteknu. Čak i među izbeglicama je bio ne mali broj onih koji su težili koliko-toliko dostojanstvenom životu kako ne bi morali da se pomire s ponižavajućim položajem koji ne mogu da promene.\nZanimljivo je takođe i lamentiranje nad nedostatkom srpskih talibana. Opet nezavisno od veoma poučnog iskustva čemu je to vodilo pre tridesetak godina. Šteta bi bila, čitam, da se ukaže prilika, eto kao Talibanima u Avganistanu, a da talibana u Srbiji nema upravo kada bi mogli da ostvare sve nacionalne i državne ciljeve, kako se to kaže.\nNe znam ništa o Avganistanu, tako da ne mogu da sudim o tome koju su izgledi novih vlasti. Bilo bi potrebno najpre uspostaviti vlast na celokupnoj teritoriji zemlje, a potom videti šta sa privredom i društvenim odnosima. Vest da će vladati savet i nedostatak najava o sprovođenju izbora obično nisu vesti koje ohrabruju, ali to ostaje da se vidi.\nKonačno, to što su se Amerika i NATO povukli ne mora da bude baš najbolja vest za susedne zemlje, pa ni za druge velike sile u tom delu sveta. Jer biće potrebno uspostaviti novi odnos snaga između mnogih koji nisu baš u najboljim odnosima ili ne gaje veliko međusobno poverenje. Ne kažem da bi Avganistan mogao da bude jabuka razdora jer to ne znam, a ne znam ni da li se to može znati, ali da će biti potrebno da se podele uloge među akterima kojima je važniji odnos snaga od toga kolikom snagom oni sami raspolažu, to je izvesno. A tu je i strah da se talibanski pristup rešavanju političkih problema ne izvozi.\nU tim okolnostima nije teško videti da mnogi mogu da ocene da nije čas da se slave sablje, pištolji i da se uzjahuju arapski atovi već da se traži život u novom svetu.


Konkurs za upis u I godinu drugog ciklusa studija Akademije likovnih umjetnosti za studijsku 2021/22. godinu za studijske programe na kojima je predviđeno polaganje PRIJEMNOG ISPITA | Akademija likovnih umjetnosti Sarajevo\nKonkurs za upis u I godinu drugog ciklusa studija Akademije likovnih umjetnosti za studijsku 2021/22. godinu za studijske programe na kojima je predviđeno polaganje PRIJEMNOG ISPITA\nUniverzitet u Sarajevu o b j a v lj u j e KONKURS ZA UPIS STUDENATA U PRVU GODINU STUDIJA NA UNIVERZITETU U SARAJEVU U STUDIJSKOJ 2021/2022. GODINI DRUGI UPISNI ROK\nKonkurs se nalazi na sljedećem linku: https://www.unsa.ba/novosti/konkurs-za-upis-na-univerzitet-u-sarajevu-u-studijskoj-20212022-godini\nPlan upisa po odsjecima možete pogledati u dokumentu u prilogu.\nPrijava kandidata na Konkurs za upis u prvu godinu drugog ciklusa studija\nza studijske programe na kojima je predviđeno polaganje prijemnog ispita\nprovodi se isključivo ONLINE putem Informacionog sistema eUNSA\nod 30.08. do 27.09.2021. godine\nSve informacije o upisu dostupne su u sekciji Vodič za upis na www.upis.unsa.ba.\nStrani državljani (svi koji nisu držvaljani država nastalih nakon raspada SFRJ) vrše registraciju na www.upis.unsa.ba ali dokumente predaju u Studentsku službu Akakdemije likovnih umjetnosti do 27.09.2021. godine.\nRazgovor kandidata sa Komisijom za prijem studenata u prvu godinu drugog ciklusa studija po odsjecima (obrazloženje predložene teme individualnog istraživačkog rada) održat će se u petak, 01.10.2021. godine u 10h na Akademiji likovnih umjetnosti, Obala Maka Dizdara 3.\nUz dokumente potrebne za online prijavu navedene u Konkursu za upis studenata, član 16., potrebno je uploadovati i dokaz o izvršenoj uplati:\nSvrha uplate: Prijemni ispit u iznosu od 40,00 KM\nPrimalac: Depozitni račun Kantona Sarajevo\nRačun broj: 141 196 53200084 75\nBudžetska organizacija: 3502002\nVrsta prihoda: 722429\nPoziv na broj: 0000000015\nZa svaki Odsjek na koji aplicirate je potrebno uplatiti 40,00 KM za prijemni ispit\nPravo učešća na Konkursu, pod jednakim uslovima, imaju državljani Bosne i Hercegovine i strani državljani sa završenim prvim ciklusom studija Akademije likovnih umjetnosti ili srodnog fakulteta, koji se vrednuje sa najmanje 240(E)CTS studijskih bodova, kao i kandidati koji su završili studij po predbolonjskim nastavnim planovima i programima u Bosni i Hercegovini, kao i kandidati koji su prvi ciklus, odnosno predbolonjski studij završili izvan Bosne i Hercegovine, a za koje je nakon postupka nostrifikacije odnosno ekvivalencije utvrđeno da imaju završeno adekvatno obrazovanje za nastavak školovanja.\nDetalje o nostrifikaciju možete naći na linku u nastavku: http://alu.unsa.ba/content/ekvivalencija-i-nostrifikacija-diploma\nPRIJEMNI ISPIT obavlja komisija koju imenuje Vijeće Akademije, a sastoji se od:\nocjene priloženih radova,\nvrednovanja rezultata prethodnog ciklusa studija (prosjek ocjena) i\nrazgovora sa kandidatom (obrazloženje predložene teme individualnog istraživačkog rada).\nU izbor ne mogu ući kandidati koji na prijemnom ispitu nisu ostvarili najmanje 14 bodova, odnosno oni kandidati koji su iz jednog ili više zadataka dobili ocjenu 5 (pet).\nOdsjeci na kojima se realizuje upis na drugi ciklus studija su:\nZa prijavu na Konkurs za upis u prvu godinu studija kandidat je dužan pored dokumenata koji su propisani Konkursom za upis studenata predati i:\n- popunjen formular za prijedlog teme individualnog istraživačkog rada /formular preuzimate u dokumentu u prilogu i dostavljate ga na email studentska@alu.unsa.ba do 27.09.2021.godine/,\n- najmanje 10 vlastitih radova iz oblasti na koju se kandidat prijavljuje (radove predati u Studentsku službu do 27.09.2021. godine).\nPreduvjeti za upis na fotografiju:\n- autorski tematski ciklus od 8-12 radova koji reprezentativno predstavlja kreativno djelovanje kandidata.\n- maketu fotografske publikacije (knjige) na slobodno odabranu tematsku cjelinu, (obim: 16-24 stranice).\n- set od 8-20 fotografija različitog i slobodnog tematskog sadržaja (fotografije koje se razlikuju od fotografija predanih u prethodnom setu - tačka 1 i 2).\nDetaljnije informacije o Kriterijima i mjerilima za utvrđivanje redoslijeda prijema kandidata za upis u prvu godinu drugog ciklusa studija na Akademiji likovnih umjetnosti u Sarajevu u studijskoj 2021/2022. godini možete naći u dokumentu u prilogu\nTel: 00387 33 210 - 369\nSarajevo, 30.07.2021. godine\nFormular za prijedlog teme .doc 38 KB\nUNSAplan-upisa-za-II-ciklus-studija-2021-2022.pdf 2.1 MB\nKONKURS-ZA-UPIS-u-studijsku-2021-2022.pdf 679.92 KB\nALU Vodic 20212022_0.pdf 1.62 MB


Osim njih dvoje nastradala su još dva putnika za koje se pretpostavlja da su bili bliski Kolinovi prijatelji.\nKako se navodi u policijskom izveštaju nesreća se dogodila nešto posle četiri sata popodne, kada se helikopter srušio u Džerisovu šumu i momentalno se zapalio. Letelica je bila toliko uništena da policija u jedno vreme nije znala koliko je ljudi bilo u njoj.\nKolin Mekre bio je jedan od najpoularnjih sportista na planeti i bio je među najboljim reli vozačima ikada.\nTokom karijere osvojio je 25 relija u konurenciji za Stesko prvenstvo, a 42 puta se našao na pobedničkom podijumu.\nNjegov otac, Džimi Mekre bio je pet puta prvak Velike Britanije, a i brat Alister je takođe osvajao britansko reli prvenstvo.\nNjegov lik je bio inspracija za jednu od napopularnijih kompjuterskih igrica.\nColin McRae - WRC Rally Portugal 1998 Onboard


Istok bolji od Zapada pred sto tisuća gledatelja - tportal\nIstok bolji od Zapada pred sto tisuća gledatelja\nZadnja izmjena 15.02.2010 08:41\nObjavljeno 15.02.2010 u 08:35\nIstočna konferencija pobijedila je Zapadnu sa 141-139 u 59. košarkaškoj All-Star utakmici NBA-a, odigranoj u nedjelju navečer pred rekordnih 108,713 gledatelja na novom stadionu Dallas Cowboysa u Arlingtonu u Teksasu\nIstok je pobijedio u četiri od zadnjih šest All-Star utakmica, i ukupno vodi sa 38 pobjeda, prema 21 pobjedi Zapada.\nDwyane Wade, koji je proglašen najkorisnijim igračem utakmice (MVP), bio je i najefikasniji sa 28 koševa i 11 asistencija za Istok. LeBron James iz Cleveland Cavaliersa dodao je 25 koševa, a Chris Bosh je s klupe postigao 23 koša i 10 blokada.\nCarmelo Anthony iz Denver Nuggetsa predvodio je Zapad s 27 koševa i 10 blokada, dok je Dirk Nowitzki iz domaćih Dallas Mavericksa dodao 22 koša.\nChris Bosh iz Toronto Raptorsa, rodom iz Dallasa, osigurao je pobjedu Istoka s dva koša iz slobodnih bacanja, pet sekundi prije isteka utakmice.\nRekordni broj od 108,713 gledatelja ostvaren je na novom stadionu u čiju je gradnju uloženo 1,1 milijardi dolara. Prethodni rekord za košarkašku utakmicu postignut je na stadonu Ford Field u Detroitu 13. prosinca 2003. , kada je 78,129 gledatelja pratilo ogled sveučilišta Kentucky i Michigan State.\nPrethodni rekord gledanosti za NBA All-Star utakmicu bilo je 44,735 gledatelja na Houston Astrodome-u 1989.\nBIZARNA IZVEDBA HIMNE\nŽestoko ismijali nastup pjevačice Fergie: Je li ovo najgora izvedba neke zvijezde ikad?


22.07.2020. / 7:30\nJAHORINA – Vlada Republike Srpske nastavlja da izdašno pomaže Olimpijski centar Jahorina. Nakon što im je dala garancije za kredit od 99 miliona, Vlada se na posljednjoj sjednici obavezala da će im uplatiti više od 13 miliona maraka kao direktnu podršku razvoju, do kraja 2029, saznaje portal CAPITAL.\nDugoročnu finansijsku podršku tražila je uprava Olimpijskog centra. Prema zaključku Vlade, od naredne godine pa sve do 2029. godišnje će im se dodjeljivati 1,45 miliona maraka.\nU Ministarstvu trgovine i turizma kažu da je OC Jahorina strateško preduzeće u većinskom državnom vlasništvu koje je, prema njihovim riječima, u proteklom trogodišnjem periodu doživjelo preporod i postalo zamajac privrednog razvoja, ne samo Sarajevsko-romanijske regije, već i cijelog istočnog dijela Republike Srpske.\n“Imajući u vidu sve društveno odgovorne aktivnosti koje su provedene, kao i one koje se planiraju za naredni period, a u cilju održavanja finansijske stabilnosti Olimpijskog centra Jahorina i kontinuiteta investicionih ulaganja, neophodno je osigurati finansijsku podršku planiranu na višegodišnji period”, kažu u ministarstvu.\nPodsjećamo, Vlada Republike Srpske je nedavno dala svoje garancije za kreditno zaduženje od 99 miliona maraka OC Jahorina i tako im pomogla da dođu do novca planiranog za investicije kroz nekoliko projekata.\nNajviše novca će biti utrošeno na gradnju dvije gondole te četvorosjeda Rajska dolina sa pripadajućim stazama i sistemom za vještačko osnježavanje.\nPored direktne podrške Vlada na Jahorini ulaže milione maraka u svoje projekte. Jedan od njih je rekonstrukcija hotela “Rajska dolina”. Od početka godine za rekonstrukciju dodijeljeni su ugovori čija vrijednost prelazi deset miliona maraka.\nTakođe, u opremanje Vile “Jahorina”, a koja je namjenjena za odmor samo odabranih visokih funkcionera u Srpskoj potrošeno je preko milion maraka.\nDio sredstava je korišten i od naplaćenog klirinškog duga koje je isplatila Ruska Federacija, iako je Vlada prethodno obećala da će taj novac biti isključivo korišten za kapitalne investicije.\nTagovi: oc jahorinapodrška razvoju


Svetska banka daje 60 miliona evra za Puteve Srbije | Kamatica\nPočetna > vest > Svetska banka daje 60 miliona evra za Puteve Srbije\nSvetska banka daje 60 miliona evra za Puteve Srbije\nBEOGRAD, 21. aprila (Tanjug) - Državni sekretar Ministarstva građevinarstva Miodrag Poledica razgovarao je sa šefom Kancelarije Svetske banke u Srbiji Tonijem Verheijenom o dinamici realizacije projekata iz resora Ministarstva, posebno za finansiranje JP "Putevi Srbije" sa 60 miliona evra, saopšteno je danas iz Ministarstva građevinarstva.\nSvetska banka, kako je rečeno, taj novac izdvaja za projekat održavanja puteva po učinku od 2017. do 2019. godine, te za reformu u sektoru puteva, koju bi trebalo uraditi po ugledu na reformu železničkih preduzeća.\nPredstavnici Svetske banke pohvalili su reformu u železničkom sektoru koja je, kako su naveli, bila uspešna i transparentna, dok je Poledica Verheijenu predstavio i dinamiku realizacije projekata na drumskom Koridoru 10, kao i dinamiku rehabilitacije putne mreže u Srbiji, za deonice koje finansira Svetska banka.


Na današnji dan 2002.godine, u more na severoistoku Kine srušio se kineski putnički avion, što nije preživeo niko od 112 putnika i članova posade.\n1682 - Umro je ruski car Fjodor III Aleksejevič Romanov, kojeg je na prestolu nasledio polubrat Petar I, nazvan Petar Veliki. Car je postao 1676, ali, maloletan i bolešljiv, nije bio u stanju da samostalno vlada, pa su zemljom praktično upravljali njegovi ujaci, boljari Miloslavski. Tokom njegove vladavine Rusija je učvrstila vlast na ogromnim novoosvojenim teritorijama u Povoložju, Sibiru i Ukrajini.\n1711 - Rođen je škotski filozof, ekonomista i istoričar Dejvid Hjum, koji je kritikom verodostojnosti metafizike, odnosno preispitivanjem principa kauzaliteta, uzdigao empirističko filozofsko mišljenje u Engleskoj. Dao je značajan podsticaj kritičkoj filozofiji Imanuela Kanta i uticao na pozitivizam i logičko-empirističku filozofiju. Prethodnik je klasičnih engleskih ekonomista i tvorac kvantitativne teorije novca. Dela: "Rasprava o ljudskoj prirodi", "Moralni, politički i literarni ogledi", "Filozofski ogled o ljudskom razumu", "Političke rasprave", "Istraživanje principa morala", "Istorija Engleske", "Moj život".\n1833 - Rođen je nemački kompozitor Johanes Brams, istaknuti kasni romantičar. Kao pobornik oživljavanja oblika klasične i pretklasične muzike komponovao je u tradiciji Johana Sebastijana Baha, Ludviga van Betovena i ranih romantičara. Sintetizovao je principe klasike i romantike, pa su ga njegovi sledbenici nazvali osnivačem nemačke novoklasične škole. Dela: četiri simfonije, kamerna muzika, violinske i klavirske sonate, balade, dva klavirska i jedan violinski koncert, vokalne kompozicije ("Nemački rekvijem"), solo pesme, horovi.\n1840 - Rođen je ruski kompozitor Petar Iljič Čajkovski, najistaknutiji ruski simfoničar 19. veka. Inspirisao se narodnom muzikom, bajkama i ruskom istorijom. Komponovao je šest simfonija, opere, uvertire, koncerte za klavir, koncerte za violinu, kamernu muziku, balete, solo pesme, klavirske kompozicije. Inspirisan Srpsko-turskim ratom 1876. Čajkovski je komponovao "Srpsko-ruski marš", danas poznat kao "Slovenski marš". Motive je pronašao u zbirci Kornelija Stankovića "Srbske narodne melodije", štampanoj 1862. u Beču (prvo izdanje 1859). Za tu zbirku srpski kompozitor nagrađen je od strane ruskog carskog dvora Ordenom svetog Stanislava. Srpsko-ruski marš Čajkovskog prvi put je izveden 17. novembra 1876. u Moskvi. Ostala dela: opere "Evgenij Onjegin", "Pikova dama", simfonija "Patetična", baleti "Labudovo jezero", "Ščelkunčik", "Uspavana lepotica", uvertira "Romeo i Julija".\n1861 - Rođen je indijski pisac i filozof Rabindranat Tagore, dobitnik Nobelove nagrade za književnost 1913. Po opštoj oceni literata neprevaziđene vrednosti. Napisao je više od hiljadu poema, 24 drame, osam romana, najmanje osam tomova pripovedaka, više od 2.000 pesama i mnoštvo eseja. Pisao je na bengalskom jeziku, a poeziju je sam prevodio na engleski. Napustio je tradicionalni književni bengalski i pisao na govornom jeziku. Njegovo delo odlikuje se snagom i jasnoćom misli, dostojanstvenom emotivnošću, ali ga krasi i duboka društvena odgovornost. Dela: zbirke pesama "Gradinar", "Gitandžali", zbirke pripovedaka "Grupa priča", "Zlatan čamac", "Kasna žetva", "Snovi", "Nuđenja", roman "Gora", lirske drame "Čitra", Malini", publicistički rad "Nacionalizam".\n1892 - Rođen je srpski pisac Milutin Bojić. Autor čuvene "Plave grobnice" poeme o masovnom sahranjivanju srpskih vojnika u Jonsko more nedaleko od Krfa. Studirao je filozofiju i pedagogiju u Beogradu. Učestvovao je u balkanskim ratovima i u Prvom svetskom ratu. Posle povlačenja preko Albanije radio je kao državni službenik na Krfu i u Solunu. Umro je od tuberkuloze u 25. godini i sahranjen je na solunskom groblju Zejtinlik. Dela: četiri knjige pesama i više drama, uključujući "Kraljevu jesen" i "Uroševu ženidbu".\n1893 - Povodom 400. godišnjice osnivanja Obodske štamparije, književno-umetnička zajednica pod predsedništvom Milana Milićevića priredila je prvu izložbu srpskih knjiga u Beogradu.\n1901 - Rođen je američki filmski glumac Frenk Džejms Kuper, poznat kao Gari Kuper, jedan od najomiljenijih glumaca u istoriji Holivuda, prepoznatljiv po naglašenoj individualnosti. Snimio je 84 filma. Filmovi: "Zakon Divljeg zapada", "Narednik Jork" (Oskar), "Kome zvono zvoni", "Tačno u podne" (Oskar), "Vera Kruz", "Prijateljsko ubeđivanje", "Ljubav popodne", "Drvo za vešanje".\n1915 - Nemačka podmornica torpedovala je u Prvom svetskom ratu britanski putnički brod "Luzitanija" kod obala Irske, u kojem je poginulo 1.198 ljudi, uključujući mnoge građane SAD. Ovaj slučaj ostavio je veliki utisak u Americi i na kraju je prihvaćen kao povod da SAD stupe u rat protiv Nemačke.\n1928 - Granica prava glasa žena u Velikoj Britaniji spuštena je sa 30 na 21 godinu.\n1936 - Rođen je Ivan Jagodić, srpski pozorišni, filmski i televizijski glumac. Posebno je bio angažovan u Dramskom programu. Upamćen je, između ostalog, po karakterističnoj boji glasa i vrhunskoj dikciji.\n1954 - Snage otpora u Vijetnamu potukle su Francuze kod Dijen Bijen Fua, što je uticalo na francusku javnost da pojača zahteve za prestanak rata i francuska vlada je 21. jula 1954. prihvatila sporazum kojim je okončala vojnu intervenciju u svojoj koloniji Indokini. Bio je to početak raspada francuskog kolonijalnog carstva.\n1995 - Kandidat konzervativaca, gradonačelnik Pariza Žak Širak, pobedio je na predsedničkim izborima u Francuskoj kandidata socijalista Lionela Žospena.\n1997 - U izveštaju Vlade SAD osuđena je saradnja Švajcarske s nemačkim nacistima tokom Drugog svetskog rata, zbog činjenice da su švajcarske banke prihvatale zlato, umetnine i najrazličitije dragocenosti opljačkane širom okupirane Evrope. U studiji je navedeno da je time produžen rat, jer je podržana "sposobnost Nemačke da vodi rat".\n1999 - Od kasetnih bombi - zabranjenih prema ženevskim konvencijama za napade i na vojne ciljeve - izbačenih nešto pre podneva iz aviona NATO isključivo na civilne ciljeve, stambene zgrade i ulice u blizini glavne gradske pijace i Kliničkog centra u strogom centru Niša, poginulo je 16 civila a više od 70 je ranjeno.\n1999 - Američki avioni su s pet projektila razorili zgradu ambasade Kine u Beogradu, usmrtivši troje kineskih novinara, a jedan civil je ubijen prilikom bombardovanja obližnjeg hotela "Jugoslavija". Prethodno je NATO avijacija, kao i pet dana pre toga, onesposobila ključne trafo-stanice na širem području Beograda, izazvavši delimičan raspad elektroenergetskog sistema u Srbiji.\n1999 - Kod Lipljana je pronađeno telo Fehmija Aganija, najbližeg saradnika Ibrahima Rugove. Zvanično je saopšteno "da ga je ubila tzv. OVK" pošto se protivio njihovim terorističkim metodama, što je tzv. OVK odbacila, kao i njegovi najbliži.\n2000 - Predsednik Rusije Vladimir Putin, uverljivi pobednik na izborima mesec i po dana ranije, polaganjem zakletve na svečanosti u Kremlju zvanično je preuzeo funkciju šefa države. Njegov prethodnik Boris Jeljcin je, predajući dužnost, događaj ocenio kao istorijski, jer je prvi put u istoriji Rusije vlast mirno predata.\n2002 - U more na severoistoku Kine srušio se kineski putnički avion, što nije preživeo niko od 112 putnika i članova posade.\n2002 - U napadu islamskog teroriste samoubice na jedan klub južno od Tel Aviva poginulo je najmanje 15 ljudi. Odgovornost je preuzela teroristička organizacija Hamas.\n2007 - Umro je srpski pesnik, akademik, Stevan Raičković. Studirao je na Filološkom fakultetu u Beogradu, a već sa 17 godina počeo je da objavljuje poeziju u "Književnosti", "Mladosti", "Književnim novinama" i "Politici". Bio je saradnik Literarne redakcije Radio Beograda i urednik u Izdavačkom preduzeću "Prosveta". Objavio je dvadesetak zbirki pesama i nekoliko knjiga eseja. Prvu zbirku "Detinjstvo" objavio je 1950. Prevodio je rusku poeziju i to Anu Ahmatovu, Marinu Cvetajevu, Josifa Brodskog, kao i Borisa Pasternaka, ali i Šekspirove sonete i Frančeska Petrarku ("Deset ljubavnih soneta"). Raičkovićeva poezija objavljivana je na ruskom, poljskom, češkom, slovačkom, mađarskom, bugarskom, rusinskom, albanskom, slovenačkom i makedonskom jeziku. Dobitnik je najznačajnijih pesničkih nagrada - Zmajeve, Zmajevih dečjih igara, "Neven", Njegoševe, Dučićeve,"Branko Miljković", "Ljubiša Jocić", "Goranov venac", nagrade za prevodilaštvo "Miloš N. Djurić", kao i Sedmojulske nagrade i nagrade grada Beograda (Oktobarska).\n2008 - Najmanje 61 osoba je poginula, a oko 200 je ranjeno širom Libana, u sukobima koji su izbili između pristalica opozicije predvođenih Hezbolahom i snaga vladajuće kolicije sunita, hrišćana i Druza.\n2009 - Umro je akademik Milutin Stefanović, istaknuti istraživač u oblasti hemijskih nauka, član SANU. Doktorirao je na Prirodno matematičkom fakultetu u Beogradu 1954. gde je potom predavao kao redovni profesor. Bavio se organskom hemijom. Bio je urednik "Journal of the Serbian Chemical Society". Dobitnik je nagrade grada Beograda (Oktobarske).\n2010 - Umro je Svetozar Stojanović, jedan od vodećih srpskih filozofa i teoretičara politike u drugoj polovini 20. veka. Rođen je 1931. godine u trgovačkoj porodici u Kragujevcu. Doktorirao je u Beogradu 1962. Pripadao je grupi nastavnika koji su ukljonjeni sa beogradskog Filozofskog fakulteta 1974. zbog disidentske delatnosti. Uživao je ozbiljan međunarodni ugled i kao plodan stručni autor i zbog opšte javne delatnosti. Dela: "Savremena meta-etika", "Između ideala i stvarnosti", "Istorija i partijska svest", "Na srpskom delu Titanika".


IVF protokoli - Page 2\nod anna taj 23/9/2010, 10:08\nNe mogu da verujem da sam zaboravila ovde da se upišem . Evo napokon i mog protokola od prošle godine, novembar-decembar 2009.\nI IVF - klinika Spebo, Leskovac\nDugi protokol sa kontracepcijom:\n- mikroginon 2 ciklusa (prvi ciklus je bio produžen za pet dana od standardnog)\n- Diphereline (0.1 mg/dan), počevši od 12. dana ciklusa, ukupno 24 ampule\n- stimulacija počela 3. dc - Gonal F (pen) 75IJ, 2 dnevno, ukupno devet dana (18 gonala sam primila, dr kaže to je osnovna stimulacija a odreagovala sam ludooo )\n- Stop injekcija deseti dan uveče, Pregnyl 10000IJ. Te večeri i Diferelin dat pre, bez stimulacije\n- Endometrijum 13mm, dosta folikula, ne znam tačan broj\n- Aspiracija 12.dan ujutro, izvađeno 15 jć (pošto je bilo dosta ćelija, dr reče da je sa polovinom urađena IVF, a sa drugom ICSI metoda), prepisan antibiotik\n- javila se hiperstimulacija, blaži oblik, 4 dana primala albumin (po dve bočice, ne znam koja je to količina)\n- dobijeno 6 blasti, znači ET urađen 5. dana, dve blaste vraćene, 4 zamrznute\n- pila jedino folnak\n- 8. dan od ET-a prokrvarila, 9. dan primila pregnyl 1500IJ, 12. dan beta oko 80 (verovatno malo povišena od pregnila, ali u svakom slučaju bila je biohemijska), primila opet pregnil ali 14. dan beta 71 = ništa!\nod Zoka83 taj 10/10/2010, 20:16\n1. VTO septembar 2010., Klinika Genesis, dr Vesna Kopitovic, biolog dr Balazs\nKratka sema, od 17 dc primulot nor, od 3dc pocela sa stimulacijom i to:\n1-4 dana Gonal F (pen) 150jed.\n5-8 dana ista doza Gonala + 0,25mg Cetrorelix\n8. dana stimulacije primila 10000 jed. Pregnil.\nAspiracija nakon 36h i dobijeno 25 jajnih celija\nNemam informaciju koliko je oplodjeno, ali je dobijeno 11 kvalitetnih i to nakon 3 dana vracena 3 osmocelijska embriona, a 8 osmocelijskih zamrznuto.\nKoriscena je zamrznuta sperma i jc su oplodjene ICSI metodom. Takodje, radjen je i assisted hatching ( stanjivanje opne embriona radi lakseg usadjivanja u matericu).\nBeta 14 dpt = 354.\nCekamo prvi UZ : )\nPoslednji put izmenio Zoka83 dana 12/10/2010, 16:20, izmenio ukupno 2 puta\nod maki-79 taj 12/10/2010, 14:11\nod marija26 taj 20/10/2010, 10:11\nDanas sam bila na folikolumetriji. Peti dan stimulacije i imam šest folikula na desnom i dva folikula na lijevom jajniku. Ocekivala sam više toga pošto su mi svi nalazi dobri. Koristim 3 gonala dnevno i danas sam pocela sa cetrotitom.\nKoja je razlika u dugom i kratkom protokolu što se tice folikula i nakraju jajnih stanica? Hvala!\nod Bitter Sweet taj 4/12/2010, 21:51\nAko nekom znaci ovo iskustvo, evo i ja cu da podijelim sa vama:\nPrvi VTO ICSI\nDugački protokol sa kontraceptivom Stedirilom. Korišćen agonist GnRh Suprefact, date 32 amp Fostimona, nakon aplikacije Pregnyla aspirirano više folikula na oba jajnika i dobijeno 10 jajnih ćelija. Kod 6 ćelija došlo do adekvatne oplodnje. Na dan 3. uradjen ET 3 embriona – svi u 8ćelijskom stadijumu, pomoću Labotectovog katetera. Otpuštena uz terapiju Dabroston 3x1, Folan 2x1 do 15.dana. Beta HCG test nije radjen, s obzirom na snažno krvarenje koje je počelo 12 dana nakon ET.\nDugački protokol, nakon oralnog kontraceptiva Stedirila korišćen agonist Suprefact, date 33 amp Fostimon 75 IJ, nakon aplikacije Pregnyla aspirirano više folikula od kojih dobijeno 11 jajnih ćelija. Kod 8 ćelija došlo do adekvatne oplodnje, od kojih vracena 3 embriona u 8ćelijskom stadijumu. Beta HCG < 1.\nDugački protokol, korišćen agonist GnRh Suprefact, date 33 amp Gonala-F 75 IJ. Nakon aplikacije 5000 IJ Pregnyla aspirirano više folikula na oba jajnika od kojih dobijeno 16 jajnih ćelija. Kod 9 ćelija došlo do adekvatne oplodnje. Na dan 5. uradjen ET 2 embriona u stadijumu blastociste, pomoću COOKovog katetera. Otpuštena uz terapiju Utrogestan 3x2, Folan 2x1. Dva embriona u stadijumu blastociste zamrznuta. Hiperstimulacija jajnika. Beta <1.\nKratki protokol, korišćen antagonist GnRh (Cetrotide 0.25 mg), date 33 amp Gonala-F 75 IJ. Nakon aplikacije 6500 IJ Ovittrela aspirirano više folikula od kojih dobijeno 24 jajne ćelije. Kod 12 ćelija došlo do adekvatne oplodnje. Na dan 5 uradjen ET 3 embriona - svi u u stadijumu MK-blastociste. Otpuštena uz terapiju Utrogestan 3x2, Folan 2x1. Beta HCG test <1.\nKratki protokol, korišćen antagonist GnRh (Cetrotide 0.25 mg), dato ukupno 2035 IJ Gonala-F. Nakon aplikacije 6500 IJ Ovittrela aspirirano više folikula od kojih dobijeno 7 zrelih jajnih ćelija. Kod 6 ćelija došlo do adekvatne oplodnje. Na dan 3. uradjen ET 4 embriona - svi u 8ćelijskom stadijumu, pomoću COOKovog katetera. Otpuštena uz terapiju Utrogestan 3x2, Folan 1x1. Beta HCG test <1.\nod MAAKKI taj 9/1/2011, 17:54\nDrage moje jedna nasa drugarica me je ubacila u dilemu oko mog IVF protokola odnonsno stimulacije e ovako je ona napisala\n"kako je moguće da u ,tvojim godinama, iko radi stimulaciju, radi dobijanja tvojih jajnih celija??To meni nije u redu,ni profesionalno, ni statistički, ni praktično....." pa me zanima sta je time htela da kaze, ako neko moze da mi objasni bila bih zahvalna.\nInace moj prvi IVF klinika Sisitina\ndugi protokol mikroginon, suprefakt 0,5 pa smanjen na 0,3 ukupno 12 dana, od 3 dc fostimon 4 ampule dnevno (10 dana), pregnil 10000, dobijeno 5 jc od toga se oplodile 3 jc, na et vracena 2 embriona visecelijska nakon toga terapija aspirin 100, Folan 5 , estrofem 2x2 i utogestan 3x2.\n13 dan beta 28,78 a 15 dan beta 20,47\nod Bitter Sweet taj 10/1/2011, 21:50\nMaakki, mislim da samo ta drugarica zna sta je time htjela da kaze. Ne znam zasto dr ne bi radio stimulaciju, pretpostavljam da su nalazi prije IVFa pokazali (a eto i odgovor na stimulaciju) da je naravno imalo smisla. Zao mi je, mnogo, Maki, sto nije uspjela... Drzim palce za drugi put.\nod MAAKKI taj 10/1/2011, 22:06\nZnas mislila sam da sam se dovoljno edukovala pre pocetka, neke stvari sam ucila od vas koje ste vec prosle to obzirom da je meni bio prvi postupak, smatram da je dr ocenio da je to potrebno, a koliko sam shvatila iz kojih razloga se radi stimulacija i prolazi sve to jeste da bi se dobilo sto vise kvalitetnih jc. Mislim da ce dr bez obzira na moje godina i sledeci put da se odluci za isti protokol jer je bio prezadovoljan onim sto smo dobili, eto nekom nesrecom se nisu implatirali, ali sada cu se pozabaviti i time pre novog postupka.\nMoram da priznam da me je malo njen komentar bacio u brigu, ali opet smatram da dr zna sta radi.\nod kristina33 taj 10/1/2011, 22:42\nMaaakki nemoj da se nerviras zbog necijih komentara, niko od nas ovde nije doktor i sve sto znamo se vecinom temelji na iskustvima. Nije tajna da je uspesnost sa doniranim jc znatno veca, ali to nije razlog za odustajanje od svog bioloskog deteta sve dok imas dobrih jc. Mislim da dr u Maloj sistini znaju sta rade, mozes im se slobodno prepustiti. Videla sam kliniku i cula mnogo lepih prica, samo guraj dalje, vec sledeci pokusaj ce biti BINGO. Bez obzira na godine bolje reagujes na stimulaciju od mnogo mladjih sa povisenim FSH, a ako je dr jos rekao i da su jc dobrog kvaliteta, samo napred.\nod lolipop taj 10/1/2011, 23:33\nDraga Maki ne brini se zbog takvih komentara, tvoj dr zna šta radi,i sigurno su ti jc bile dobrog kvaliteta, i nemaš razloga za brigu, ja sam npr. oba puta imala jc extra kvaliteta, i super se dijelile, i sve super ali ja bila u bedaku oba puta ni dočekala betu nisam. Ja ti na to gledam ovako, parovi koji obavljaju radove prirodnim putem bogami to moraju odraditi više puta da bi uspjeli, a nama treba tim stručnjaka za to, pa vjerovatno ni oni ne mogu baš iz prvog puta. Nabaci osmijeh na lice, i idemo dalje\nod MAAKKI taj 11/1/2011, 15:31\nCure predpostavljam da je i ona to rekla iz najbolje namere odnosno da se odmah dodje do zeljenog cilja, i da su moje jc mozda i losijeg kvaliteta nego kod neke koja je mladja, ali isto tako smatram da nijedan dr koji se bavi ovim poslom ne bi me uvacio u dao mi stimulaciju da nije video da se tu moze nesto uraditi.\nSvakoj klinici je u cilju da poveca statistiku pa tako mislim da ne bi ni oni reskirali neuspeh zarad dobiti.\nod dr mali pariz taj 17/1/2011, 20:18\nMAAKKI,ta koja ti je napisala takav nebulozan komentar je sama ostvarila trudnoću donacijom...mislim j.ć.,i stoga misli da svi treba da rade isto,jer je i ona tako...\nod nje sam podosta nebuloznog čitala.\nNe opterećuj se,doktor je taj koji tteba da zna ,a ne ti,ili ona,ili mi.\nod LaFolie taj 2/7/2011, 15:41\n22 menopura, suprefact oko 23 dana 0.5, 17 jc, hiperstimulacija.....\nod maza1972 taj 1/10/2011, 11:05\nSeptembar-oktobar 2011,Spec.bolnica Beograd,dr.S.Radulović\nJa-39, navodno sve ok.Fsh 5.2,Lh 2.6\nU braku 10 god...uzrok steriliteta nepoznat-podvode nas u grupu idiopatskog.\nDrugarice moje, shema izgleda ovako:\nDok ne dobijem ništa ...- (ne)očekujem je negde 14.10\n1.dan ciklusa- Suprefact 0.3ml\n2.dan............Suprefact 0.3ml +Menopur 225\n3.dan............Suprefact 0.3ml +Menopur 225\n4.dan............Suprefact 0.3ml +Menopur 225\n5.dan............Suprefact 0.3ml +Menopur 225\n6.dan............Suprefact 0.3ml +Menopur 225\n7.dan............Suprefact 0.3ml +Menopur 225\nRazlika u odnosu na prvu shemu je što su superfact smanjili sa 0.5ml na 0.3 ml i počinjem da ga primam od prvog dana ciklusa ,a ne pre , u prvoj šemi su počeli da mi daju pre menstruacije 15.09...\nMolim neki komentar, je li ovo moje tzv.kratki protokol??? Sviđa mi se što krećem sa prirodnim ciklusom, bez kontracepcije sam već 15 dana\nOd juna do septembra bila na Legravanu,počeo postupak pa prekinut-folik.cista na levom jajniku.Pauza 14 dana bez ikakvih hormona....sad stanje ok...kreće drugi pokušaj...\nod maza1972 taj 23/10/2011, 20:27\n8. dan ......Suprefact 0.3ml +Menopur 225\n9. dan ......Suprefact 0.3ml +Menopur 225\n10.dan.......pregnil 2*5000 IU\nod 3023456 taj 5/7/2012, 13:00\nNe znam da li na pravom mestu postavljam pitanje,ali nisam znala gde drugo....\nU prethodnom pokusaju ivf sam od drugog dana ciklusa pocela sa mikroginonom,ali sam posle 9 dana pocela da krvarim ,pravi ciklus..i kad sam povecala na 2 dnevno,nije prestalo...kada sam dosla na uz,doktor je samo rekao da prekinem sa njim,jer "nema svrhe",i da dodjem 2.dan sledeceg ciklusa....Posto nas je bilo za uz kao na traci,nisam uspela ni da ga pitam zasto mi se to desilo\nDa li neko od vas zna,je li se vama mozda desilo,sta to znaci?\nod LaFolie taj 5/7/2012, 21:21\njos jedna vto:\n1 - 8 dan 2 menopura dnevno, od petog dana stimulacije ukljucene cetrotide\n9 - 11 po 1 menopur plus cetrotid\nStop injekcija 13 dana stimulacije - Diferelin, ne pregnil\n10jc, 6 zrelih\nod *Maki* taj 6/7/2012, 17:33\nEvo da podelim sa vama moju prvu muku\nod 21 dc Suprefact po 0,5 doza svakog dana sve do stop inekcije\nod 8dc menopur tri dana po 5 inekcije a onda po 6 svakog dana sve do 21 dc,dakle ukupno 75 menopura jer su mi jajnici sporo reagovali\n22 dc stop inekcija Ovetril\n23dc aspiracija 7 folikula 6 jajnih celija 6 oplodjenih, 2 embriona vracena u matericu najboljeg kvaliteta,4 ostalo na posmatranju - nista od njih i zamrzavanja\nBeta Hcg 14 dana od embriotransfera 2,9\nod dra00 taj 7/7/2012, 20:25\nod 18dc Diferelin\nod 3dc Diferelin - Puregon 200 - Menopur (9 dana) - Stop Pregnil\n12dc aspiracija - 9 jajnih celija, 6 oplodjenih, 4 nastavila da se razvijaju. Vracena 3 embriona 4,5, i 6-to ćelijski\nBeta Hcg 14 dan od embriotransfera 966,40\nod sareni leptir taj 23/11/2013, 10:40\nmoj izvestaj od pre 2 dana je sledeci ...cula sam se sa doktorom u le ..jedva !\nkaze doca da ispijem sad ovaj mikorginon i da prestanem (to mi je druga kutija ) ,sa aspirinom i ostalim vitaminima da nastavim-onog trenutka kada budem imala sterilan nalaz mm na ureaplazmu ,da i ja opet ponovim i da ih odmah obavestim i da ce me odmah preko reda ubaciti u program i krenuce stimulacija . pretpostavljam da je to taj direktni protokol...ali ja neznam nista o tome ...\nmene zanimaju vasa iskustva po pitanju toga ,ja ocekujem da mi se dragi izleci do kraja decembra ,a ja prestajem sa tableticama oko 30 novembra .\nmene zanima koja bi onda bila sema i kako bi tekao proces ,bez mikorginona .ako npr krenemo od januara tj sa prvim januarskim ciklusom mojim,pretpostavljam? a reko je da nema vise kontracepcije da nebismo gubili vreme ...\np.s --u kartonu sam videla da mi pisu inkecije --cetrotide i puregon ... (a mozda ce sada i to da izmenja obzirom da smo vec 2 meseca odlozili i pomerili ceo proces ).\nod Strumfeta78 taj 26/11/2013, 23:42\nSeptembar 2011. IVF NoI Bis Intermedikus, Beograd; prof.dr.Nebojsa Radunovic\nStimulacija: Dugi protokol\n1. Diferelin amp. 0,1mg No XXV\n2. Gonal F amp. No XII\n3. Menopur amp. No XI\n4. Ovitrelle amp.No I\nDobijene su 4 oocite. ICSI uradjen istog dana. Embriotransfer dva embriona. Beta hcg 0\nFebruar 2013. IVF NoII KCS IGA Visegradska; prof.dr. Ivan Tulic\nStimulacija: Kratak protokol\n1. Cetrotide amp. 0,25ml No V\n2. Gonal F amp. No XX\n3. Pregnyl amp 5000 IJ\nDobijeno je 6 oocita. Uradjen ICSI.\nEmbriotransfer 3 embriona / 2 u stadijumu od 6 ćelija i 1 u stadijumu 4 ćelije/\nNovembar 2013. IVF NoIII PFC Prag-Dr.Sonja Lazarovska\n1. Menopur amp No 30\n2. Cetrotide No 6\n3. Pregnyl 5000 IU x2\nDobijene 4 oocite. Uradjen ICSI. Vraćena 2 embriona na stupnju morule.\nod jelena*mama2andjela* taj 7/2/2014, 16:34\nJa 1987g, PCOS i operisan septum na materici\nMM 1981 oligoatenospermija III grupa,lecen od ureaplazme i streptokoka.\nI VTO Bolnica Genesis Novi Sad\nsusprsija od 21 dana ciklusa sa Suprefaktom ( 2 ampule)\nod 2 dana ciklusa nastavljeno sa Suprefaktom + Fostimon 150iu (18 ampula)\nod 5 dana ciklusa ubacen i Menopur od 75 iu ( 3 ampule) +Suprefakt+Fostimon\nstimulacija trajala 9 dana,uvece primljen Pregnil 10000u posle 2 dana aspiracija,dobijeno 19 jajnih celija.\nVracene 2 blaste-cekamo blizance\nod BiKsi :) taj 8/3/2019, 10:35\nlola 1980 :: Ovaj mesec dr je odlucila da radi neku novu stimulaciju, zove se dupla stimulacija, navodno se vade jajne celije dva puta u mesecu, na 15-i i 30-i dan.\nsto se tice double stimulation, nisam ni ja znala da to postoji. Sledeci protokol sam dobila:\ndrugi dan 2,5 mg klomid ujutru + letrozole 2,5mg navece\ntreci isto kao i drugi\ncetvrti isto kao i drugi\npeti isto dako i drugi\nsesti nastavlja se klomid ujutru plus 150 menopur navece\nultrazvuk dva dana kasnije odluka o nastavku terapije\nako se nastavlja terapija onda se 150 menopur svaki drugi dan i 2,5 klomid svaki dan do vadjenja jajnih celija plus ibuprofen dva dana prije vadjanja od 600mg (on se uzima da ne puknu folikule) plus GnRHa (decapeptyl od 0,1mg)\ndan pauze i onda nastavak menopur 225 svaki dan 11 dana plus letrozole od 2,5 mg. 9 dana, 9, 10 i 11 dan progresteron i 12i decapeptyl i 12i i 13i dan ibuprofen...opet vadjenje jajnih celija 15og dana.\nOvo su prvi put otkrili japanski doktori koji su imali dobre rezultate. Ja nikad ranije nisam cula da se moze proizvesti jajnce celije dva puta u mesecu.\n23 zene Poor responders\nOngoing pregnancy rate (%) zena 11/23 (47.8) embrioni iz prvog vadjenja 7/13 (53.8) embrioni iz drugogo 4/7 (57.1)


JU Srednja stručna škola Bar na Sajmu obrazovanja, poslova i praksi – Dani karijere | JU Srednja stručna škola Bar\nJU Srednja stručna škola Bar na Sajmu obrazovanja, poslova i praksi – Dani karijere\nJU Srednja stručna škola Bar…\nU organizaciji kompanije WEON, 28. i 29. marta u Verde kompleksu u Podgorici održan je Sajam obrazovanja, poslova i praksi – Dani karijere. Namjera organizatora – kompanije WEON je bila da uključi 150 najvećih poslodavaca koji će ponuditi značajan broj radnih mjesta, te srednje stručne škole i sve fakultetske jedinice svih univerziteta u Crnoj Gori, kao i predstavnike univerziteta iz regiona. Važnost Sajma bila je i u tome što se na njemu predstavilo deset stručnih škola iz Podgorice, Cetinja i Bara (među kojima i JU Srednja stručna škola Bar), sa programima za koje obrazuju učenike, a pod okriljem kampanje Ministarstva “Stručno obrazovanje – moj izbor za budućnost.“\nNaša Škola predstavila se svojim reklamnim materijalima, ali i jednim dijelom proizvoda koje stvaraju naši učenici.\nCategory: Aktuelno 31 Marta, 2017\nPreviousPrevious post:NASTAVAK SARADNJE JU SREDNJE STRUČNE ŠKOLE I POMORSKOG FAKULTETA KOTOR KROZ SUST-MARINA PROJEKATNextNext post:Početak projekta „Obuka nastavnika kod poslodavaca“